Η ΒΔΕΛΛΑ 2 » μαθητές\nΔεξιότητες εναντίον γνώσεις…\nPosted on : 07-11-2010 | By : manaliss | In : Γενικά, Εκπαιδευτικά, Κοινωνικά\nTags: εκπαίδευση, Εκπαίδευση από μακριά, μαθητές, σπουδές, σχολείο\nΜου ήρθε από τον Γιώργο Σταυρακαντωνάκη – συνάδελφο χημικό, που πολλές φορές έχουμε μοιραστεί τις ανησυχίες μας πάνω στην Παιδεία και στη Χημεία. Είναι ένα κείμενο που σε βάζει σε σκέψεις. Και σαν τέτοιο το αναδημοσιεύω. Σαν ένα κείμενο που σε προβληματίζει. Αν θα το “πιστέψετε” ή θα το “απορρίψετε” είναι καθαρά δικό σας θέμα.\nΒολευτείτε στη πολυθρόνα και διαβάστε το….\nΣτην Ευρώπη, οι δεξιότητες εναντίον της γνώσης\n07/11/2010 – 16:39\nΓια την Ευρωπαϊκή Επιτροπή, ένας είναι ο στόχος: να προετοιμάσουν ένα φυτώριο ευέλικτου εργατικού δυναμικού για να απαντήσουν στις ανάγκες των επιχειρήσεων σε εργάτες με χαμηλή ειδίκευση.\nΤΟΥ ΝΙΚΟ ΧΙΡΤ\nΗ εκπαιδευτική σκέψη της κας Αντρούλλας Βασιλείου, της κυπρίας επιτρόπου για την εκπαίδευση, συμπυκνώνεται σε μερικές φράσεις: «βελτίωση των δεξιοτήτων και πρόσβαση στην εκπαίδευση και την επαγγελματική κατάρτιση με βάση τις ανάγκες της αγοράς», «να μπορεί η Ευρώπη να αντιμετωπίζει τον παγκόσμιο ανταγωνισμό», «να αποκτούν οι νέοι εφόδια για τη σημερινή αγορά εργασίας» και «να αντιμετωπιστούν οι συνέπειες της οικονομικής κρίσης».1\nΣυνοψίζει αρκετά καλά τις αντιλήψεις των Ευρωπαίων ιθυνόντων, οι οποίοι, εδώ και δεκαπέντε χρόνια, θεωρούν ότι η πρωταρχική αποστολή του σχολείου είναι να υποστηρίζει τις αγορές και ότι η λύση στα προβλήματα της ανεργίας και της ανισότητας βρίσκεται σε μια καλύτερη αντιστοιχία ανάμεσα στην εκπαίδευση και στις «ανάγκες» της οικονομίας.\nΤο Ευρωπαϊκό Κέντρο για την Ανάπτυξη της Επαγγελματικής Κατάρτισης (Cedefop) προβλέπει, για τα επόμενα χρόνια, αύξηση της απασχόλησης υψηλής ειδίκευσης, αλλά επίσης «μια σημαντική αύξηση των θέσεων απασχόλησης στους τομείς των υπηρεσιών, ιδιαίτερα στη λιανική πώληση και τη διανομή, καθώς και σε άλλες στοιχειώδεις εργασίες, που δεν απαιτούν παρά λίγα ή καθόλου τυπικά προσόντα».2 Ένα φαινόμενο στο οποίο ο ευρωπαϊκός οργανισμός δίνει το όνομα «πόλωση στη ζήτηση δεξιοτήτων».\nΠρόκειται για μια τάση που οι ΗΠΑ γνωρίζουν επίσης: στους σαράντα τομείς απασχόλησης που παρουσιάζουν την μεγαλύτερη αύξηση σε όγκο, οκτώ μόνον απαιτούν πολύ υψηλά επίπεδα προσόντων (baccalauréat + 4 ή περισσότερα), ενώ περίπου είκοσι δεν απαιτούν παρά μια σύντομη εμπειρική κατάρτιση στον τόπο εργασίας (short-term on-the-job training).3 Διάφοροι αγγλοσάξονες συγγραφείς περιγράφουν αυτή την πόλωση με την αντιπαράθεση «MacJobs» και «McJobs» (παραπέμποντας στον Mac, τον υπολογιστή της εταιρίας Apple, και στο «Mc» των McDonaldʼs). Για τους οικονομολόγους David H.Autor, Lawrence F. Katz και Melissa S. Kearney, «η εξέλιξη της απασχόλησης [από] τη δεκαετία του 1990 έχει πολωθεί, παρουσιάζοντας την μεγαλύτερη αύξηση στις θέσεις εργασίας που απαιτούν υψηλή ειδίκευση, την μικρότερη αύξηση στις θέσεις μεσαίου επιπέδου προσόντων και μια μέτρια αύξηση των θέσεων χαμηλής ειδίκευσης».4\n«Η έννοια της επιτυχίας για όλους δεν πρέπει να παρερμηνεύεται»\nΑυτές οι μεταβολές της αγοράς εργασίας, που έρχονται, ως ένα βαθμό, σε αντίθεση με τον συνήθη λόγο περί «κοινωνίας της γνώσης», έχουν αναγκαστικά δραστικές συνέπειες στις εκπαιδευτικές πολιτικές. Ο Οργανισμός Οικονομικής Συνεργασίας και Ανάπτυξης (ΟΟΣΑ) βρίσκεται υποχρεωμένος να αναγνωρίσει κυνικά ότι «δεν θα επιλέξουν όλοι μια σταδιοδρομία στον δυναμικό τομέα της “νέας οικονομίας” –στην πραγματικότητα, οι περισσότεροι δεν θα έχουν αυτή την ευκαιρία –, έτσι ώστε τα σχολικά προγράμματα δεν μπορεί να σχεδιάζονται ως να επρόκειτο όλοι να επιτύχουν».5 Στη Γαλλία, ο Claude Thélot, πρόεδρος της επιτροπής του εθνικού διαλόγου για το μέλλον του σχολείου, επανέλαβε την ίδια θέση στην έκθεση που παρέδωσε στον πρωθυπουργό François Fillon, το 2004: «Η έννοια της επιτυχίας για όλους δεν πρέπει να παρερμηνευτεί. Σίγουρα, δεν σημαίνει ότι το σχολείο πρέπει να στοχεύει στο να αποκτήσουν όλοι οι μαθητές τα υψηλότερα σχολικά προσόντα. Αυτό θα ήταν συγχρόνως μια ψευδαίσθηση για τα άτομα και ένας κοινωνικός παραλογισμός, αφού τα σχολικά προσόντα δεν θα αντιστοιχούσαν πλέον, έστω και αμυδρά, στη δομή των θέσεων απασχόλησης».6\nΤο πρόβλημα που τίθεται σε εκείνους που θέλουν να διευθύνουν την εκπαίδευση είναι το ακόλουθο: η περίοδος 1950-1980 μας κληροδότησε μαζικοποιημένα εκπαιδευτικά συστήματα, όπου οι μαθητές, ανάλογα με τη χώρα, ακολουθούν οκτώ έως δέκα χρόνια κοινή εκπαίδευση. Ιστορικά, αυτό απαντούσε στην ελπίδα ενός ακμάζοντος καπιταλισμού, με μεγάλη και διαρκή ανάπτυξη, που θα απαιτούσε συνεχή άνοδο των επιπέδων εκπαίδευσης και κατάρτισης. Αλλά, να που είμαστε στην εποχή των κρίσεων και της πόλωσης των ειδικεύσεων. Σε αυτές τις συνθήκες, ποια μπορεί να είναι η βάση της κοινής εκπαίδευσης για μέλλοντες μηχανικούς αφενός και μέλλοντες εργάτες με ελάχιστη ειδίκευση αφετέρου;\nΗ απάντηση βρίσκεται στη φύση των νέων «ανειδίκευτων» θέσεων εργασίας, ή των θέσεων που θεωρούνται ως τέτοιες. Γιατί, αν το καλοσκεφτούμε, η ανειδίκευτη εργασία δεν υπάρχει. Απλώς έχει συμφωνηθεί να αποκαλούνται έτσι οι θέσεις εργασίας με μη αναγνωρισμένη ειδίκευση. Έτσι, από τις αρχές του 20ού αιώνα, οι στοιχειώδεις γνώσεις γραφής και ανάγνωσης δεν θεωρούνταν πλέον ειδίκευση. Το ίδιο ισχύει σήμερα για την άδεια οδήγησης ή τη χρήση του πληκτρολογίου ενός υπολογιστή. Αυτές οι μη ειδικεύσεις δεν αποτελούν αντικείμενο καμιάς συλλογικής διαπραγμάτευσης, και άρα δεν προσφέρουν τίποτε πέρα από τα ελάχιστα δικαιώματα που παρέχει ο νόμος, καμία εγγύηση σε ό,τι αφορά τον μισθό, τις συνθήκες εργασίας ή κοινωνικής προστασίας.\nΟι σύγχρονες «ανειδίκευτες» θέσεις εργασίας έχουν την ιδιαιτερότητα ότι απαιτούν πολυάριθμες, αλλά αρκετά χαμηλού επιπέδου δεξιότητες. Ο σερβιτόρος που εργάζεται στο βαγόνι-μπαρ μιας διεθνούς αμαξοστοιχίας μεγάλης ταχύτητας (TGV) πρέπει να μπορεί να επικοινωνήσει στοιχειωδώς σε διάφορες γλώσσες, να κάνει λογαριασμούς νοερά, να διαθέτει ένα ελάχιστο τεχνολογικής, ψηφιακής και επιστημονικής παιδείας ώστε να μπορεί να χειρίζεται διάφορες συσκευές (φούρνο μικροκυμάτων, βραστήρα, ταμειακή μηχανή, αναγνώστη πιστωτικών καρτών, ψυγείο, συστήματα προφορικών ανακοινώσεων…). Πρέπει επίσης να δείχνει δεξιότητες κοινωνικών σχέσεων στην επαφή του με πελάτες πολύ διαφορετικούς, αίσθηση πρωτοβουλίας, πνεύμα επιχειρηματικότητας και ευελιξίας (λόγω των ωραρίων και των απροόπτων των τραίνων).\nΠεριττό να καταρτίζουμε υπερειδικευμένους, και άρα ακριβότερους, εργαζόμενους\nΑυτός είναι, ουσιαστικά, ο κατάλογος των «βασικών ικανοτήτων» που κατάρτισε η Ευρωπαϊκή Επιτροπή και ο οποίος πρέπει να χρησιμεύει ως κεντρικός άξονας στη μεταρρύθμιση των εκπαιδευτικών συστημάτων, από το δημοτικό σχολείο ως την επαγγελματική κατάρτιση, περνώντας από το κολέγιο και το λύκειο: «Επικοινωνία στη μητρική γλώσσα· επικοινωνία σε ξένες γλώσσες· μαθηματική ικανότητα και βασικές ικανότητες στις φυσικές επιστήμες και την τεχνολογία. ψηφιακή ικανότητα· ικανότητες της μεθοδολογίας της μάθησης· κοινωνικές ικανότητες και ικανότητες που σχετίζονται με την ιδιότητα του πολίτη· πρωτοβουλία και επιχειρηματικότητα· πολιτισμική συνείδηση και έκφραση».7\nΙκανότητες που φαίνεται ότι στερούνται τριάντα εκατομμύρια ευρωπαίοι εργαζόμενοι, οι οποίοι αποκλείονται de facto από τον ανταγωνισμό για την πρόσβαση στις νέες «ανειδίκευτες» θέσεις εργασίας. Αυτό υποχρεώνει ενίοτε τους εργοδότες να προσλαμβάνουν υπερειδικευμένους εργαζόμενους, άρα ακριβότερους. Επιδιώκοντας τη γενικευμένη την πρόσβαση σε αυτές τις βασικές γνώσεις, η Ευρωπαϊκή Επιτροπή υπολογίζει σε προς τα κάτω πίεση των μισθών: «Για ένα δεδομένο επίπεδο ζήτησης, που αντιστοιχεί σε έναν ορισμένο τύπο δεξιοτήτων, η αύξηση της προσφοράς θα έχει ως αποτέλεσμα μια μείωση των πραγματικών μισθών για όλους τους εργαζόμενους που κατείχαν ήδη αυτές τις δεξιότητες».8\nΗ υποκατάσταση της γνώσης από τη δεξιότητα απαντά επίσης σε μια αυξανόμενη ζήτηση για ευέλικτο και ευπροσάρμοστο εργατικό δυναμικό. Η οικονομική αστάθεια, σε συνδυασμό με την ξέφρενη προσφυγή στην τεχνολογική καινοτομία, μειώνει τον ορίζοντα της προβλεψιμότητας. Κανείς δεν γνωρίζει με τι θα μοιάζουν οι τεχνικές παραγωγής σε δέκα χρόνια, και κατά συνέπεια κανείς δεν μπορεί να προβλέψει τις ακριβείς ανάγκες σε γνώσεις ή σε δεξιότητες. Αντιθέτως, οι δεξιότητες που απαριθμεί η Ευρωπαϊκή Επιτροπή θεωρούνται σίγουρες αξίες, που εγγυώνται την ικανότητα προσαρμογής των μελλοντικών εργαζομένων, πράγμα που επιβεβαιώνει και ο ΟΟΣΑ: «Οι εργοδότες έχουν αναγνωρίσει σε αυτές [τις «βασικές ικανότητες»] τους παράγοντες-κλειδιά δυναμισμού και ευελιξίας. Μια εργατική δύναμη προικισμένη με αυτές τις δεξιότητες είναι σε θέση να προσαρμόζεται συνεχώς στη ζήτηση και σε μέσα παραγωγής που διαρκώς εξελίσσονται».9\nΟ προσανατολισμός προς αυτή την εκπαίδευση σημαίνει επίσης εξατομίκευση των μαθησιακών διαδρομών. Ο διδάσκων δεν είναι πλέον επιφορτισμένος να ωθήσει μια ομάδα-τάξη να προοδεύσει συλλογικά, αλλά μόνον να επιτρέπει στα άτομα να ασκούν και να αναπτύσσουν τις δεξιότητές τους, καθείς με τον ρυθμό του. Ένας καλός τρόπος επίσης να «απελευθερώσουν» την αγορά από τις «αναγκαστικές ρυθμίσεις» που επέβαλλαν οι παραδοσιακές μορφές του διπλώματος και της ειδίκευσης…\nΟ Nico Hirtt είναι εκπαιδευτικός, ιδρυτικό μέλος του βελγικού κινήματος Aped (Appel pour une école démocratique [Πρόσκληση για ένα δημοκρατικό σχολείο]).\nΤο άρθρο δημοσιεύθηκε στο τεύχος Οκτωβρίου 2010 της «Monde-diplomatique».\n1 Αντρούλλα Βασιλείου, «Οι προτεραιότητες της πολιτικής μου», http://ec.europa.eu/commission_2010-2014/vassiliou/about/priorities/index_el.htm (οι υπογραμμίσεις της ίδιας).\n2 Cedefop, Future skill needs in Europe: medium-term forecast. Background technical report, Publications Office of the European Union, Λουξεμβούργο 2009.\n3 Douglas Braddock, « Occupational employment projections to 2008», Monthly Labor Review, τ. 122, τχ. 11 (Νοέμβριος 1999).\n4 David H. Autor, Lawrence F. Katz, Melissa S. Kearney, «The polarization of the U.S. labor market», American Economic Review, τχ. 96, 2.5.2006.\n5 OCDE, «What future for our schools?», Education Policy Analysis, Παρίσι 2001.\n6 Claude Thélot, Pour la réussite de tous les élèves. Rapport de la commission du débat national sur lʼavenir de lʼécole, La Documentation française, Παρίσι 2004\n7 «Les compétences clés dans un monde en mutation » [Βασικές ικανότητες για έναν κόσμο που αλλάζει], Βρυξέλλες, 25 Νοεμβρίου 2009. [Ανακοίνωση της Επιτροπής προς το Ευρωπαϊκό Κοινοβούλιο]\n8 «Progress towards the Lisbon objectives in education and training», κείμενο εργασίας του προσωπικού της Ευρωπαϊκής Επιτροπής, 2005, αναφ.: SEC (2005) 419.\n9 Beatriz Pont et Patrick Werquin, «Nouvelles compétences: vraiment? », LʼObservateur de lʼOCDE,Παρίσι, Απρίλιος 2001.\nΚαλό; Αν σε κάποια φάση, διαβάζοντάς ανακαθίσατε και ξαναδιαβάσατε κάποια παράγραφο, για να τη καταλάβετε καλύτερα, μάλλον “σας έπιασε” σαν κείμενο. Αν δεν σας έκανε καμία εντύπωση, μάλλον το θεωρήσατε σαν μια από τις “συνήθεις θεωρίες συνωμοσίας” που κυκλοφορούν στο διαδίκτυο.\nΑχ αυτά τα παιδιά…\nPosted on : 27-02-2010 | By : manaliss | In : Αυτοκριτική, Εκπαιδευτικά, Κοινωνικά\nTags: διαγωνισμός, Επιχειρηματολογία - Αντιλογία, μαθητές, σχέσεις μαθητών - καθηγητών\nΤο έχω ξαναπεί. Οι δάσκαλοι έχουν ένα μισθό παραπάνω. Ένα μισθό που δεν δηλώνουν. Βέβαια αντιλαμβάνομαι ότι με τέτοιες δηλώσεις που κάνω αυτή τη στιγμή κάποιος θα βρεθεί να τα μετρήσει και να μας πει ότι παίρνουμε πάρα πολλά και να μας κόψει τα “μισθά” μας. Ο δε κλάδος των εκπαιδευτικών θα βυθιστεί σε μια μέγιστη και απύθμενη μιζέρια, η οποία θα μεταφερθεί στους μαθητές, μηδενίζοντας τις όποιες προοπτικές ανάπτυξης και εξόδου από τη κρίση με αποτέλεσμα πλέον να φτάσουμε στην οριστική κατάλυση του κράτους μέσω της οικονομικής κατάρρευσης.\nΜισό λεπτό να το ξαναδιαβάσω γιατί μου βγήκαν πολλά μαζί και μπορεί να καώ από τη συγκίνηση και τις πολύπλοκες σκέψεις.\nΩραίο… Νομίζω κάνει για σενάριο επιστημονικής φαντασίας.\nΛοιπόν έχουμε και λέμε… Υπάρχει μια αμοιβή που δεν δηλώνεται πουθενά . Δεν κόβεται από καμία επιτροπή της Ευρώπης αλλά και δεν φορολογείται. Είναι αυτό το κάτι που φαίνεται στο βλέμμα των παιδιών, στο χαμόγελό τους, στην έκφρασή τους. Εκεί που η έδρα χάνει την απόσταση της και το ύψος της. Εκεί που ο καθηγητής είναι συζητητής, εμψυχωτής, φίλος, καθοδηγητής και συνοδοιπόρος. Εκεί που όλοι μαθαίνουμε και εκπαιδευόμαστε.\nΑυτή την εμπειρία είχα σήμερα, για πολλοστή φορά στη καριέρα μου. Είναι η εμπειρία που με πείθει κάθε φορά ότι κάνω το σωστό “επάγγελμα” και αν μπορούσα να διαλέξω πάλι το ίδιο θα διάλεγα.\nΓια να καταλάβετε τι εννοώ, ας τα βάλουμε σε μια σειρά.\nΣάββατο σήμερα. Δεν έχουμε σχολείο και αν μη τι άλλο έχουμε χρόνο, για περισσότερο ύπνο και ξεκούραση. Για ψώνια ή και δουλειές ή τέλος πάντων για να μη κάνεις τίποτα και να αράξεις σπίτι. Για δε τα παιδιά του λυκείου με τις καθημερινές τους υποχρεώσεις σε σχολείο – φροντιστήριο ή ότι άλλο, το Σαββατοκύριακο σίγουρα έχει μια άλλη σημασία. Σωστά; ΛΑΘΟΣ!!!!\nΓιατί σήμερα σηκωθήκαμε όλοι (7 άτομα τουλάχιστον και όχι μόνο) από τα άγρια χαράματα για να μαζευτούμε από Αγία Παρασκευή, Παιανία, Βριλήσσια, Βύρωνα, Φάληρο και να πάμε όλοι στο Αιγάλεω. Έτσι πρωί 8.30 είμασταν όλοι στο 3ο Λύκειο Αιγάλεω για τον διαγωνισμό Επιχειρηματολογίας – Αντιλογίας. Με ελλιπή προετοιμασία (εν γνώση μας μια και φέτος προετοιμάζουμε για πρώτη φορά την ομάδα) και άγνοια, ακόμα και από μεριάς μας βασικών διεργασιών, μια και η “ψυχή” της ομάδας συνταξιοδοτήθηκε προσφάτως και οι υπολειπόμενοι είχαμε αποσπασματικές γνώσεις. Όμως δεν το αφήσαμε και δώσαμε το παρόν και “πέσαμε” αξιοπρεπώς, με μια νίκη και δύο ήττες. Μία νίκη πολλαπλά χρήσιμη και πολύτιμη αλλά και δυο ήττες πολύτιμες σαν εμπειρίες για έναν απολογισμό. Όλα αυτά αποτελούν μια εμπειρία που θα μπορέσει να γίνει η αφετηρία για μια καλύτερη πορεία.\nΌμως όλες αυτές τς ώρες που περάσαμε μαζί μα τα παιδιά, επιβεβαιώθηκαν πάλι αυτά που έχω πει πολλές φορές. ΔΕΝ ΓΝΩΡΙΖΩ ΤΟΥΣ ΜΑΘΗΤΕΣ ΜΟΥ. Αυτό που γνωρίζω μέσα στο σχολείο είναι το καλός, κακός, μέτριος μαθητής. Εργάζεται – δεν εργάζεται. Καταλαβαίνει τη χημεία – δεν καταλαβαίνει τη χημεία. Και μετά… τίποτα. Σήμερα λοιπόν μέσα στις 7 ώρες που περάσαμε μαζί και μιλήσαμε, γελάσαμε, συζητήσαμε είδα όλα εκείνα που δεν μπορώ να δω μέσα στη τάξη. Είδα όλες εκείνες τις σκέψεις που δεν μπορούν να βγουν μέσα σε μια διδακτική ώρα, με συγκεκριμένο θέμα και προσανατολισμό. Είδα όλους εκείνους τους προβληματισμούς και τις σκέψεις που γενικά δεν λέγονται και δεν ακούγονται.\nΣε εκείνα τα χαμόγελα και τα καθάρια βλέμματα που παρά τη κούραση εξακολουθούσαν να μας μοιράζουν, υπήρχε η αμοιβή που λέω. Σε εκείνη τη προσπάθεια να μας ικανοποιήσουν και να φανούν αντάξιοι στις προσδοκίες μας, παρά τη φυσική κούραση και τη κάποια απογοήτευση, από την πορεία τους αγώνα (που το καταλαβαίνανε παρά την απειρία). Στην αγωνιστική διάθεση, παρά το άγχος και την αγωνία υπάρχει εκείνο το άδηλο ευχαριστώ. Σε εκείνο το αυθόρμητο γέλιο στα σχόλια, όταν προσπαθούσαμε όλοι να αποφορτιστούμε από την ένταση και τη κούραση είναι η εκτόνωση.\nΜετά από όλα αυτά νομίζω ότι ένα πράγμα μπορώ να πω. Ευχαριστώ που μοιραστήκατε μαζί μου αυτό το πολύτιμο Σάββατο σας. Ευχαριστώ που δώσατε τον καλύτερο εαυτό σας για να πετύχουμε κάτι πολύ δύσκολο. Και το πετύχαμε ανεξαρτήτως αποτελέσματος. Γίναμε ομάδα. Ευχαριστώ που μου δώσατε την ευκαιρία να δω μέσα από τη συζήτηση, τη σκέψη και το προβληματισμό σας, μια και αυτό μου είναι πολύτιμο. Δεν πρέπει σε καμία περίπτωση να χάσω αυτή την εικόνα του δεκαεξάχρονου, γιατί τότε δεν θα μπορέσω να ξεπεράσω το οποιοδήποτε… κασετόφωνο.\nΜπορεί να γύρισα πολύ κουρασμένος και σίγουρα και τα παιδιά και οι συνάδελφοι το ίδιο. Αλλά τώρα μπορώ να πω με βεβαιότητα ότι δεν θα μπορούσα να σκεφτώ καλύτερη ιδέα για να περάσω το Σάββατο μου. Χθες αν με ρωτούσατε μάλλον δεν θα απαντούσα έτσι. Σήμερα όμως ξέρω.\nΤελικά είμαστε ένας βαθμός…\nPosted on : 02-11-2009 | By : manaliss | In : Αυτοκριτική, Εκπαιδευτικά, Κοινωνικά\nTags: διαγωνίσματα, εξετάσεις, μαθητές, Συμπεριφορά, σχολείο\nΈγινε σήμερα στο σχολείο και με έβαλε σε σκέψεις.\nΜια μαθήτρια μου η Μαρία (όλες Μαρίες λέγονται και όλοι οι μαθητές μου Γιάννης) σήμερα μου φάνηκε πολύ σκεπτική. Μπαίνοντας λοιπόν στη τάξη τους χαιρέτησα και χαιρέτησα ειδικά τη Μαρία λέγοντας της…\n– Γεια σου Μαρία με τα τρελά τα κέφια. Περίμενα να αντιδράσει με κάποιο σχόλιο, να τη βγάλω λίγο από τις σκέψεις και ίσως να χαμογελάσει.\nΕκεί ήταν που την πάτησα. Αναλύεται σε κλάματα και γυρνάει “πλάτη”. Τι τα θέλω τα “καλαμπούρια” μεσημεριάτικα. Άντε να δω πως θα το ελέγξω τώρα. Ντρεπόταν να κλάψει μπροστά μου και έτσι μέχρι να μπει στη τάξη “είχε συνέλθει”. Ρωτώντας έμαθα ότι τη προηγούμενη ώρα, δόθηκαν κάποια διαγωνίσματα και δεν είναι ότι δεν ήταν καλά, μάλλον ήταν τα σχόλια που δημιούργησαν τη κατάσταση. Γιατί σε κάποια φάση όταν ρώτησα τι έγινε η απάντηση που πήρα ήταν ότι “τελικά εμείς οι μαθητές είμαστε μόνο ένας βαθμός. Δεν είμαστε τίποτα.”\nΜου έκανε εντύπωση η έκφραση. Δεν ξέρω τι ακριβώς ειπώθηκε ούτε και σε τι ύφος. Αλλά έχω ακούσει αρκετά συχνά και από πολλές πηγές – για διάφορα σχολεία ότι υπάρχει πρόβλημα στο πως εκφραζόμαστε απέναντι στα παιδιά. Μπορεί κάποια από αυτά να είναι με ιδιαίτερη συμπεριφορά. Κάποια να μη ξέρουν τι θέλουν. Κάποια να μην μπορούν να εκφραστούν σωστά και να εμφανίζονται ανάγωγα και κακότροπα. Κάποια μπορεί και να είναι κάποια ή όλα αυτά. Αλλά εμείς “οι μεγάλοι” και “οι παιδαγωγοί” τους θα πρέπει να είμαστε πιο προσεκτικοί, ανεκτικοί και κυρίως να μην “ανταγωνιζόμαστε” τα παιδιά. Και άφησα το καλύτερο για το τέλος. Είχα και εγώ γραπτά να δώσω. (Χμ ! το κερασάκι στη τούρτα). Ήταν Οργανική στη Γενική παιδεία. Και φυσικά – όπως συνήθως – είχε όλα τα νούμερα. Από το μικρότερο μέχρι το μεγαλύτερο. Σε εμένα η Μαρία είχε ένα εικοσάρι όλο δικό της γιατί εκτός των άλλων είναι και μια άριστη μαθήτρια. Εκεί χαμογέλασε, όμως και οι άλλοι που δεν χαμογελάσανε είχα κάτι να τους πω. Δηλαδή σε κάποιους αν και είχαν κάποια λάθη, αν είχαν κάνει κάποια καλή προσπάθεια, τους έλεγα ένα μπράβο για τη προσπάθεια. Ακόμα και σε κάποιους που είχαν μπερδευτεί και είχαν πιάσει το νόημα τους έλεγα ότι ναι μεν δεν πήραν τους βαθμούς που έπρεπε, αλλά φαινότανε ότι είχαν καταλάβει τι γίνεται. Δεν ξέρω αν τους κακομαθαίνω, αλλά μια απογοήτευση θα τους κάνει να μην ξανασχοληθούν. Κάποιοι βέβαια το κάνουν από μόνοι τους. Ακόμα και για αυτούς που δεν γράψανε γιατί δεν θέλανε, τους είπα ότι αν θέλανε είχανε τη δυνατότητα να προσπαθήσουν και να κάνουν κάτι.\nΓιατί τα γράφω πάλι αυτά. Μα φυσικά για να τα σκεφτούμε και όποτε έχουμε νέους ανθρώπους απέναντί μας να προσέχουμε τι λέμε και πως το λέμε.\nΚαλό ξεκίνημα στο σχολείο.\nPosted on : 13-09-2009 | By : manaliss | In : Εκπαιδευτικά, Ταξιδιωτικά\nTags: καλή χρονιά, μαθητές, σχολείο\nΑύριο όλα τα παιδάκια θα πάνε στο σχολείο. Μικρά μεγάλα το ίδιο. Βέβαια πήγαν και τη Παρασκευή. Αλλά τη Παρασκευή πήγαν για να τους φύγει και η τελευταία ανησυχία.\nΉθελαν να δουν :\n1. Ότι το σχολείο είναι ακόμα όρθιο (γμτ ήταν)\n2. Ότι όντως ξεκινάνε (γμτ ξεκινάνε)\n3. Και ότι θα έχουν βιβλία (γμτ βαριά είναι).\nΑφού βεβαιωθήκανε ότι όλα ήταν όπως τα αφήσανε (μερικές φορές ενοχλητικά όπως τα αφήσανε ακριβώς), περάσανε από την αυλή και εκεί ο παπάς της ενορίας φρόντισε να ξεκινήσουν ευλογημένα την νέα σχολική χρονιά και με φώτιση. Επειδή είναι δε και προεκλογική περίοδος, υποθέτω ότι όλοι οι πολιτικοί πήγαν και σε κάποιο σχολείο. Διότι ήθελαν να ευχηθούν καλή σχολική χρονιά στα παιδιά.\nΑύριο όμως τα ψέματα τελειώσαν και θα βρεθούν όλα στις τάξεις… για 2-3 ώρες. Και μετά πάλι επιστροφή στο σπίτι και αύριο πάλι έχει ο Θεός.\nΕμείς από την άλλη, το μοναδικό σχολείο μάλλον ξεκινήσαμε από την περασμένη Πέμπτη. (Γι’ αυτό με βλέπετε και βγάζω… κακία). Και ξεκινήσαμε με πλήρες πρόγραμμα. Ένα σπέσιαλ εξάωρο για ξεκίνημα και αυτό ήταν μπήκαμε σε σειρά. Βέβαια οι φωνητικές χορδές ήθελαν “στρώσιμο” και έτσι μετά από κάποια ώρα γρατζουνάγανε. Ένας ζεστός απογευματινός καφές τις έφερε στα ίσα τους. Η Παρασκευή ήταν το κάτι άλλο. Ένα τρίωρο και … βουρ για Γιάννενα. Τα υπόλοιπα τα ξέρετε.\nΦυσικά και είχαμε τις παιδικές ασθένειες στο πρόγραμμα και φυσικά την προηγούμενη εβδομάδα πέρασα αξέχαστα βγάζοντας κάθε μέρα και 1-2 καινούργια προγράμματα. Όλο και κάτι ξέφευγε και άντε πάλι από την αρχή. Τη Πέμπτη τέλειωσε επιτέλους και έχουμε πρόγραμμα.\nΈχω μόλις 90 καινούργιους μαθητές να μάθω και στο σύνολο φτάνουν τους 170 (ζωή να ‘χουν). Ποτέ δεν μπόρεσα να καταλάβω γιατί οι κατάλογοι έχουν 80 φύλλα. Πάντα κάποιοι μου περισσεύουν. Κανείς δεν σκέφτεται εμάς τους “φτωχούς χημικούς” που έχουμε πολλά τμήματα. Που να χωρέσουν όλοι σε ένα κατάλογο. (Βλέπεις Γιώργο ότι ο ένας μαθητής στη τάξη τελικά λύνει κάποια προβλήματα 🙂 )\nΌλη τη προηγούμενη εβδομάδα ανέβαζα φωτογραφίες από τα Γιάννενα και επιτέλους σταμάτησα – δεν τελείωσα – για να μπορέσω να φτιάξω επιτέλους τους καταλόγους και τα χαρτιά για το σχολείο.\nΠροβληματίζομαι πολύ για τη γρίπη. Η αλήθεια είναι ότι σε δύσκολους καιρούς κάποιοι πάνε καλά. Απολυμαντικά μαντηλάκια, υγρά καθαρισμού, λοσιόν αλκοολούχες και όλο το πακέτο. Δεν μιλάμε για τις φαρμακοβιομηχανίες. Για αυτές τα είπαμε. Απλά προβληματίζομαι με το πως θα λειτουργήσει ένα σχολείο όταν αρρωστήσει ο πρώτος μαθητής. Θα έρθουν οι άλλοι. Πολύ φοβάμαι πως θα έχουμε πολλές απολυμάνσεις και πολλά κενά. Πάρα πολλά κενά. Μα πάρα πολλά κενά. Εγώ τους προετοίμασα.\n– Καλημέρα…(είπα την πρώτη μέρα). Καλή χρονιά… Ξεκουραστήκατε;\n-Ωραία γιατί τώρα έχει τρέξιμο… (και τους εξήγησα πως και γιατί…Έχοντας μιλήσει με το γιατρό μου δεν μου φέρανε αντιρρήσεις… αλλά ο καιρός θα δείξει).\nΜετά είναι το Πάσχα. Πολύ νωρίς φέτος. Πάρα πολύ νωρίς. Μόλις θα χωνέψουμε το μπακαλιάρο της 25ης Μαρτίου θα πρέπει να φροντίσουμε για τα κοψίδια του Πάσχα (4 Απριλίου γαρ). Μετά το Πάσχα θα έχουμε κάθε μέρα διαφορετικό ακροατήριο. Άντε να αγιάσεις έτσι….\nΠω πω τι με έχει πιάσει σήμερα. Πολύ γκρίνια βγάζω. Πρώτη φορά ξανασυμβαίνει στην αρχή του χρόνου. Καλά εντάξει σταματάω. Σας μαύρισα.\nΚαλό ξεκίνημα λοιπόν σε όλους. Δημιουργικό, αποτελεσματικό, με αξιοπρέπεια, ικανοποίηση και υγεία.\nΣήμερα βγήκαν οι βάσεις…\nPosted on : 25-08-2009 | By : manaliss | In : Εκπαιδευτικά, Κοινωνικά\nTags: Add new tag, Αποτελέσματα, εξετάσεις, επιτυχία, μαθητές, πανεπιστήμια, σπουδές\n… και αυτό σημαίνει πολλά. Πολλά όνειρα αρχίζουν να αχνοφαίνονται σαν πραγματικότητα. Άλλα όνειρα χάθηκαν και έφυγαν ή πολύ μακριά ή πήραν “αναβολή ” ενός έτους. Άλλα όνειρα άλλαξαν πορεία και “ξενιτεύτηκαν”. Όλα είναι μέσα στο πρόγραμμα. Τι είναι καλό και τι όχι κανείς δεν το ξέρει. Ποια σχολή είναι καλή και ποια όχι και αυτό κανείς δεν το ξέρει. Και ποιο θα είναι το επαγγελματικό μέλλον… σήμερα είναι αυτό αλλά αύριο… κανείς δεν το ξέρει.\nΕίναι περίεργος καιρός. Καιρός απολογισμού, αποφάσεων, ανησυχιών…προγραμματισμού, ονείρων, κλάματος, εξόδων… και δεν ξέρω και εγώ τι άλλος καιρός είναι.\nΕίναι περίεργος καιρός με πολλές εναλλαγές και πολλά ανατροπές. Οι μαθητές που μπήκαν φέτος θα βγούνε σε 4, 5 ή 6 χρόνια σε μια αγορά εργασίας… που κανείς δεν ξέρει πως θα είναι. Θα έχει ανακάμψει η οικονομία; Θα υπάρχουν θέσεις εργασίας; Τι θα θέλει η αγορά εργασίας; Ερωτήσεις που τώρα φαίνονται τόσο απόμακρες και … άσχετες αλλά τελικά είναι τόσο κοντά και τόσο σχετικές.\nΣήμερα βγήκαν οι βάσεις. Συγχαρητήρια λοιπόν σε όλα τα παιδιά που διαγωνίσθηκαν φέτος. Ένα μπράβο παραπάνω σε όσους πέτυχαν το στόχο τους. Αλλά και σε όσους δε πέτυχαν το στόχο τους πάλι μπράβο, γιατί μέσα από αυτη την εμπειρία θα μπορέσουν να σταθμίσουν καλύτερα τι δεν πήγε καλά ή τι μπορεί να πάει καλύτερα.\nΗ ζωή είναι γεμάτη από δοκιμασίες και μέσα από αυτές όλοι μαθαίνουμε.\nΕΠΙ ΤΟΥ ΠΙΕΣΤΗΡΙΟΥ : Οι φωτιές έσβησαν, τα αποτελέσματα βγήκαν τι μένει λοιπόν; Η Κεφαλλονιάααααα Υπομονή λοιπόν μέχρι την επόμενη εγγραφή.\nΗ μορφή των πραγμάτων που θα έρθει. Μέρος 2ο.\nPosted on : 16-07-2009 | By : manaliss | In : Γενικά, Εκπαιδευτικά, Κοινωνικά\nTags: διαδίκτυο, μαθητές, σχολείο, ψηφιακή εκπαίδευση\nΗ εγγραφή αυτή γίνεται σε “λάθος μέρος”. Κανονικά θα έπρεπε να γίνει εδώ που έχει ανάψει η κουβέντα για τις νέες τεχνολογίες και την εκπαίδευση. Όπως συνήθως θα κάνω μια μικρή αναδρομή και μια εκτίμηση των πραγμάτων που θα έρθουν.\nΌλα ξεκίνησαν το 1986 όπου τελειώνοντας τον στρατό ξεκίνησα τα μαθήματα από τα φροντιστήρια. Η αγωνία μου και η ανησυχία μου ήταν μη τύχει και με πιάσουν “αδιάβαστο” και διάβαζα ό,τι κυκλοφορούσε τότε και έλυνα ό,τι άσκηση είχαν. Και ήταν καλό, γιατί με αυτό το τρόπο μπόρεσα να φτάσω σε ένα επίπεδο μέσα σε λίγα χρόνια χωρίς να φοβάμαι τις ερωτήσεις των παιδιών στη τάξη ή την άγνωστη και δύσκολη άσκηση που έβαλε ο Χ ή Ψ καθηγητής. (άλλες εποχές τότε και άλλος ο ρόλος του φροντιστηρίου). Θυμάμαι αξέχαστα ότι διάβαζα καθημερινά 5-6 ώρες για το μάθημα της ημέρας. Έφτιαξα σημειώσεις και επειδή την είχα ψυλιαστεί τη δουλειά αγόρασα τον πρώτο μου υπολογιστή (PC έτσι; Το 1986 και μου κόστισε το 1986… 126.000 δρχ. Όσοι έχουν εμπειρία της εποχής μπορούν να αντιληφθούν το κόστος – Ενδεικτικά ο πρωτοδιόριστος σε τράπεζα έπαιρνε τότε 32.000 δρχ). Και ενώ όλοι περνούσαν τις σημειώσεις σε γραφομηχανή εγώ χρησιμοποιούσα τον υπολογιστή… σαν γραφομηχανή.\nΠέρασε ο καιρός και 23 χρόνια μετά ακόμα γράφω τις σημειώσεις μου στον υπολογιστή.\nΠέρυσι όμως ξεκίνησα να κάνω μια προσπάθεια να βγάλω τις σημειώσεις αυτές στο διαδίκτυο και ταυτόχρονα να φτιάξω μια ιστοσελίδα για την πρώτη Λυκείου στην Χημεία φυσικά. Η προσπάθεια πήγε καλά και η αλληλεπίδραση ήταν καλή με τα παιδιά. αλλά η όλη προσπάθεια ήταν “στατική”. Δηλαδή οι μαθητές δεν μπορύσαν να σχολιάσουν ή να γράψουν. Θα μπορούσαν βέβαια αν τους έδινα το αντίστοιχο δικαίωμα, αλλά για πτώτη προσπάθεια ήμουν πολύ επιφυλακτικός γιατί και εγώ έψαχνα το δρόμο μου.\nΚαι μετά από μια συζήτηση με τον Γιώργο μου μίλησε για το MOODLE που είχα διαβάσει και μου είχε προκαλέσει το ενδιαφέρον. Έκατσα λοιπόν βρήκα βιβλία, άρθρα και… και … και… διάβασα. Ακόμα έχω την αίσθηση ότι δεν ξέρω τίποτα γιατί δεν έχω φτιάξει τίποτα. Όμως είμαι λίγο “πρωτόγονος”. Θέλω να το σκεφτώ σε χαρτί και να το σχεδιάσω. Να δω τα βιβλία τα σχολικά και να δω ποια κομμάτια πρέπει να δουλέψω. Έφτασα όμως σε κάποια συμπεράσματα και ευτυχώς βρήκα πρόσφορο έδαφος από το σχολείο. Έτσι για φέτος θα ξαναδουλέψω με την πρώτη Λυκείου αλλά σε περιβάλλον MOODLE και θα εγγραφούν όλοι οι μαθητές. Ρωτώντας πέρυσι οι περισσότεροι μαθητές είχαν ευρυζωνικές αλλά μερικοί δεν έχουν ελευθερία χρήσης από τους γονείς τους.\nΤι έχω σκοπό να κάνω και κυρίως γιατί, γιατί νομίζω ότι αυτό είναι το περισσότερο συνηθισμένο ερώτημα.\nΘα κάνω ένα FORUM. Όλοι οι μαθητές θα μπορούν να γράφουν τις απορίες τους και εγώ δεσμεύομαι ότι πριν μπω στην τάξη θα ενημερώνομαι. Αλλά θα υπάρχει καταληκτική ώρα.Δηλαδή την προηγούμενη μέρα πριν την διδασκαλία μέχρι τις 10 το βράδυ θα ενημερώνομαι για ό,τι απορίες έχουν καταχωρηθεί. Αυτό για να μη δημιουργηθεί θέμα του τύπου μα έβαλα ερώτηση στις 2 μμ (μετά μεσονύκτιο) γιατί δεν την είδατε (!!!). Εγώ δεν πρόκειται να απαντήσω γραπτά στο FORUM αλλά αν κάποιος άλλος μαθητής θέλει να απαντήσει σε κάποιο συμμαθητή. Έτσι δίνεται μια ανατροφοδότηση από τους μαθητές όταν έχουν διαβάσει στο σπίτι το μάθημα. Και οι μαθητές – οι οποίοι έχουν μια πολύ μεγαλύτερη εξοικείωση με τα FORUMS πολύ σύντομα θα αισθάνονται σαν το σπίτι τους.\nΘα κάνω τρία διαγωνίσματα για λύση στο διαδίκτυο με αυτόματη διόρθωση και βαθμολόγηση. Το κίνητρο για τους μαθητές θα είναι η εξοικείωση με το θέμα του διαγωνίσματος και όσοι ασχοληθούν θα μετρήσει μόνο θετικά. Από την άλλη ακόμα δεν έχω βρειμια ικανοποιητική λύση για αυτούς που δεν θα μπουν να το δουλέψουν. Εννοείται ότι θα υπάρχει και παραδοσιακό διαγώνισμα εντός τάξης, για όλους.\nΘα κάνω ένα λεξικό, το οποίο θα συγγράψουν οι ίδιοι οι μαθητές. Όλοι οι όροι του μαθήματος θα καταχωρούνται από τους μαθητές και ταυτόχρονα και ελέγχονται από τους ίδιους με μια κλίμακα αξιολόγησης. Έτσι θα φτιάξουν κάτι δικό τους που θα μείνει για τους επόμενους.\nΘα ανεβάσω παλιά θέματα σαν βιβλιοθήκη ή βάση δεδομένων για να μπορούν οι μαθητές να ενημερώνονται για την μορφή των θεμάτων και να κάνουν εξάσκηση αν θέλουν.\nΤο τελευταίο είναι ένα chat. Για αυτό ιδέα είναι πάλι του Γιώργου. Θα το εφαρμόσω και εγώ πριν το διαγώνισμα και σε προκαθορισμένη μέρα και ώρα. Γιατί; Μιλάνε πολύ καλύτερα οι μαθητές όταν δεν έχουν τον καθηγητή απέναντι, και να αισθάνονται ότι υπόκεινται σε άμεση κριτική. Όλο το τμήμα θα γίνει μια παρέα και θα συζητάνε για το μάθημα από όπου και αν βρίσκονται. Εννοείται ότι εδώ πρέπει να μπουν κάποιοι κανόνες για τον τρόπο που θα στηθεί και πρέπει επίσης να είμαστε πολύ αυστηροί στο ραντεβού.\nΘεωρώ ότι είναι λίγα αλλά προχωράω με μετρημένα βήματα γιατί δεν ξέρω πως θα το αντιμετωπίσω. Όταν μπουν οι πρώτες βάσεις και στηθούν οι πρώτες υποδομές μετά θα μπορέσω να περάσω σε WiKi ή μάθημα ή να ανεβάσω προγράμματα και applets. Αυτά δεν ξέρω καν πως είναι και που τα βρίσκω. Έτσι σιγά σιγά θα μάθω και εγώ πως γίνονται τα πράγματα και σιγά σιγά θα μπορέσουν και οι μαθητές να εξοικειωθούν με τις λειτουργίες.\nΈγραψα τελικά πολλά. Και πάλι δεν είμαι σίγουρος ότι έδωσα την εικόνα των πραγμάτων που θα έρθουν. Σίγουρα όμως μέσα στη χρονιά που θα έρθει θα σας μεταφέρω τις εμπειρίες μου από τα βήματα αυτά.\nΘα ακολουθήσει τελικά και τρίτο μέρος όπου θα μεταφέρω την εικόνα των πραγμάτων που θα έρθουν από το πως αντέδρασαν οι συνάδελφοι. Έχει ενδιαφέρον. Αύριο όμως … (η συνέχεια όπως λέγανε σε κάποια σήριαλ!!!)\nΗ μορφή των πραγμάτων που θα έρθει – Μέρος 1\nTags: netbook, smart phones, διαδίκτυο, μαθητές, σχολείο, ψηφιακή εκπαίδευση\nΕίναι δύσκολο να μπορέσεις να προβλέψεις την μορφή των πραγμάτων. Πολλές φορές λέμε πράγματα ή σκεφτόμαστε πράγματα για το πως θα είναι το πράγμα στο μέλλον και μετά το ξεχνάμε ή το βλέπουμε να γίνεται. Σε αυτό θα θέμα θα σταθώ αναφέροντας τρία περιστατικά από τη ζωή μου με σκέψεις για το μέλλον. Τα δύο από αυτά είναι ήδη πραγματικότητα το τρίτο… θα γίνει το Σεπτέμβρη.\nΕίμαστε στο 1970 περίπου όταν ο αδελφός μου γύρω στα 11-13 τότε ζωγραφίζει… αυτοκίνητα. Καθόλου πρωτότυπο μια και τα αγόρια σε αυτή την ηλικία συνήθως ζωγραφίζουν αυτοκίνητα ή αεροπλάνα, μια φάση που κρατάει 5-6 χρόνια. Τότε λοιπόν σχεδίαζε κάποια αυτοκίνητα πόλης όπως τα έλεγε, περίεργα, με μικρούς προβόλους, η “κουτιά”, ή ενός όγκου, τότε που τα αυτοκίνητα ήταν δυο ειδών : ή “κούρσες” (τριών όγκων οικογενειακά) ή “νεκροφόρες” ή “του υδραυλικού” (τα station wagon). Φυσικά και το ξεπέρασε και τα χαρτιά πετάχτηκαν προ πολλού. Σήμερα όμως αυτά τα οχήματα κυκλοφορούν στο δρόμο. Λέγονται smart, IQ, CUBE και αλλιώς. Εγώ έχοντας την εικόνα μπορώ να τα θυμηθώ. Φυσικά και δεν είναι τα ίδια με τα σχέδια ενός δωδεκάχρονου του 1970. Όμως οι βασικές αρχές είναι οι ίδιες. Η βασική σκέψη είναι η ίδια. Αν σε εκείνες τις εποχές υπήρχε το διαδίκτυο του σήμερα, θα μπορούσε ενδεχομένως να τα είχαν δει και άλλοι.\nΕίμαστε στις αρχές της νέας χιλιετίας. Σκεφτόμουνα να αποκτήσω το πρώτο μου smart phone και το συζητούσα με τον κουμπάρο μου – στέλεχος σε πολυεθνική εταιρία παραγωγής λογισμικού. Στη κουβέντα λοιπόν μου λέει. Όλα αυτά για τα notebook έχουν ημερομηνία λήξης. Σε 5-6 χρόνια όλα αυτά θα έχουν καταργηθεί και θα είναι όλα σε ένα τηλέφωνο. Σήμερα αυτός κυκλοφορεί με ένα Blackberry Storm και εγώ με ένα LG Arena στη τσέπη. Και τα δυο κάνουν πολλά περισσότερα από αυτά που συζητάγαμε σαν δυνατότητες το 2003. Και μάλλον ακόμα δεν τα έχουμε δει όλα.\nΚαι πάμε στο σήμερα. Ή καλύτερα στο χθες. Είχα υπηρεσία στο σχολείο. Κάθε Τετάρτη κάποιοι καθηγητές είναι στο σχολείο. Μας παίρνουν λοιπόν από την Διεύθυνση ΔΕ και μας ζήτησαν μια επίσημη βεβαίωση με τον αριθμό των μαθητών της Α΄γυμνασίου, για τα netbook και επίσης τα αριστεία και βραβεία. Και ρωτάω – γιατί δεν τα καταλαβαίνω μερικά πράγματα. Πόσοι διευθυντές Γυμνασίου είναι στο σχολείο τους 15 Ιουλίου για να υπογράψει επίσημο χαρτί με αυτές τις πληροφορίες. Και όταν το είπαμε η απάντηση ήταν απλή. Αν δεν τα έχουμε μέχρι τις 20 Ιουλίου δεν θα μπείτε στο πρόγραμμα. Φυσικά και τα είχαν. Αλλά εγώ όντας πονηρός και κακός και προκατειλημμένος και … έμπειρος σε τέτοιες διαδικασίες δεν μπορώ να μη σκεφτώ και το πονηρό και κακό, “άστους να τρέχουν και αν προλάβουν…”. Όμως αυτά τα ζητάνε μέχρι 30 Ιουνίου που είναι όλο το σχολείο ενεργό. Και η δικιά μας διευθύντρια έφυγε 8 Ιουλίου (ίσως από τους ελάχιστους διευθυντές Γυμνασίου που “δεν το έκλεισαν” 30 Ιουνίου). Για το Λύκειο δεν συζητάμε γιατί προχθές πήραμε τα αποτελέσματα των ειδικών μαθημάτων και εχθές το γραφείο ήταν σε πλήρη σύνθεση για να ολοκληρωθούν κάποιες γραφειοκρατικές διαδικασίες.\nΓια να ενημερώσω και όσους δεν ξέρουν. Θα δοθεί για όλα τα “πρωτάκια” του γυμνασίου ένα κουπόνι 450 € για την αγορά μαθητικού υπολογιστή ορισμένων και συγκεκριμένων προδιαγραφών – που έχουν ήδη δοθεί – και ουσιαστικά παραπέμπουν σε netbook. Αλλά εγώ όντας πονηρός και κακός και προκατειλημμένος και … έμπειρος σε τέτοιες διαδικασίες δεν μπορώ να μη σκεφτώ τα εξής: Εγώ το πήρα πριν 6 μήνες αντί 400 € και ήταν από τα “μεγάλα” – με το σκληρό των 160 GB και τα XP και 10άρα οθόνη (LG X 110). Και από εμένα έβγαλε ο πωλητής, ο κατασκευαστής, ο μεταφορέας, ο αποθηκάριος, το κράτος με τους φόρους, ο Μήτσος, ο Γιάννης (δεν τους ξέρω αλλά δεν θα υπάρχουν…θα υπάρχουν). Που θέλω να καταλήξω. ΑΝ το υπουργείο έκανε μια παραγγελία για περίπου 60-70.000 κομμάτια, πόσο νομίζετε ότι θα τα έπαιρνε; Σε μια τέτοια παραγωγή. Εγώ λέω 100 € και ίσως έβαλα και πολλά. Δεν ξέρω τα του εμπορίου, αλλά σκέφτομαι ότι από την μεγάλη αλυσίδα που το πήρα εγώ, τα ενοίκια, οι μισθοί των δεκάδων υπαλλήλων που είχε το κατάστημα, τα ενοίκια, το “ρεύμα” και όλα όσα σημαίνει ένα τέτοιο κατάστημα μόνο από όλα αυτά, κάποιος πρέπει να τα πληρώσει. Και αυτό ο κάποιος είμαι εγώ ο τελικός καταναλωτής. Άρα… μάλλον καλά τα έβαλα. Είναι και η ισοτιμία δολαρίου ευρώ που λειτουργεί υπέρ μας. Όλα καλά λοιπόν.\nΚαι εντάξει το ποσό είναι υπεραρκετό. (Αν και, κατά τη δική μου ταπεινή άποψη, θα μπορούσαν τα 3/4 του ποσού ΑΝ είχαν εξοικονομηθεί να διατεθούν σε άλλα εποπτικά μέσα (projectors, οθόνες, DVD players και άλλα τέτοια), τα οποία να σημειωθεί ότι το καθένα κοστίζει όση μια επιδότηση netbook. (Σε τιμές τελικού καταναλωτή και όχι χονδρικές υπουργείου)\nΚαι ωραία τα πήραμε. Αλλά “εμένα ο μπαμπάς μου, μου το είχε πάρει δώρο το καλοκαίρι….” και τώρα θα τα χάσω τα λεφτά; Όχι βέβαια… Θα πάρω δυο;;;; Να τα κάνω τι;;; Καλά θα βρεθεί κάποια λύση. Δεν “ξέρω ποια λύση” ακριβώς αλλά τα χρήματα δεν θα χαθούν και θα έχουμε win – win situation που λένε τα αμερικανάκια.” Δεν έχω κάτι υπόψη μου αλλά άκουσα πολλά για άλλες επιδοτήσεις τέτοιου τύπου.\nΚαι εντάξει μπήκαμε στις τάξεις με τους νέους μας υπολογιστές, γυαλισμένους, φροντισμένους κλπ κλπ κλπ. Και απέναντί μας είναι ο καθηγητής. Ο ενημερωμένος στα ψηφιακά συστήματα με τα καινούργια προγράμματα τα ψηφιακά, ξέρετε αυτά που μας δώσανε και τα πήραν πίσω, όπως έχω ήδη γράψει, και οι ενημερωμένοι και πειθαρχημένοι μαθητές από την άλλη. Και ξεκινάμε.\n– Ανοίξτε το πρόγραμμα …Ιστορίας.\n– Κύριε εμένα δεν μου ανοίγει, λέει ο ένας.\n– Κύριε που είναι αυτό; λέει ο δεύτερος\n– Κύριε μισό λεπτό να ανοίξει λέει ο τρίτος\n– Κύριε Ιστορία είπατε; Που είναι αυτό;\n– Κύριε πάτησα λάθος κουμπί…\nΝα συνεχίσω ή το πιάσατε το υπονοούμενο; Θα γίνει χαμός. Διότι τα προγράμματα πρέπει να είναι idiot proof. Όχι ότι οι μαθητές ανήκουν σε αυτή τη κατηγορία. Κάθε άλλο. Αλλά είναι μάλλον βέβαιο ότι στον “κενό χρόνο” κάτι θα κάνουν, κάτι θα πατήσουν, κάποιο πρόγραμμα θα ανοίξουν, κάτι…. κάτι…. κάτι. Και αν έχει “φως” για άμεσο έλεγχο από το καθηγητή όπως διαφημίζει μια εταιρεία, ο καθηγητής μάλλον θα αλληθωρίσει για να παρακολουθήσει όλα τα φωτάκια.\nΑυτό θα το δούμε μαζί να γίνεται… σε ένα δίμηνο περίπου με δεδομένο ότι όλα τα παιδιά θα προμηθευτούν έγκαιρα τα netbooks και όλα τα προγράμματα θα είναι έγκαιρα στα σχολεία, και όλες οι ψηφιακές εκδόσεις των βιβλίων θα είναι έγκαιρα έτοιμες. Αλλά είπαμε εγώ είμαι κακός, …..\nΤέλος πάντων. Τη καλημέρα μου και αφήστε τη σκέψη σας ελεύθερη να ταξιδέψει. Ονειρευτείτε και θα δείτε τελικά τα όνειρά σας να γίνονται πραγματικότητα.\nPosted on : 29-06-2009 | By : manaliss | In : Γενικά, Εκπαιδευτικά, Κοινωνικά\nTags: απόφοιτοι, ισοπέδωση, μαθητές, σχολείο\nΑύριο είναι η τελευταία ημέρα σχολείου – τουλάχιστον επισήμως. Μετά από αυτό οι καθηγητές ξεκινάνε τις διακοπές τους. Μερικοί γιατί κάποιοι θα καθυστερήσουν λίγο ακόμα. Έτσι μέχρι τις 10 περίπου του Ιουλίου θα πρέπει να είμαστε stand by μέχρι να δώσουν τα παιδιά τα μηχανογραφικά τους και μόλις τελειώσει αυτό τότε τελειώνουμε και οι υπόλοιποι. Φέτος πιέστηκαν τα πράγματα και θα τελειώσουμε σχετικά νωρίς. Από τις 19/7 το 2007, στις 13/7 το 2008 φτάσαμε στις αρχές Ιουλίου το 2009. Καλά είναι.\nΤη Τετάρτη είχαμε τη γιορτή αποφοίτησης. Η γιορτή γίνεται στο σχολείο το οποίο μεταμορφώνεται. Μπαίνουν τραπέζια, διακόσμηση, μουσικές εγκαταστάσεις, συσκευές για προβολές. οθόνες σκηνές τα πάντα. Αλλά δεν θα σταθώ στο σκηνικό. Αυτό μπορείτε να το δείτε στη περυσινή αποφοίτηση. Φέτος θα σταθώ στη μεταμόρφωση των παιδιών.\nΑυτοί οι οποίοι φύγαν από το σχολείο δεν ήταν μαθητές. Ήταν νέοι και νέες διαφορετικοί. Το μάτι τους “γυάλιζε” και κοίταζε μακριά. Το χαμόγελο τους φώτιζε και έφτανε μέχρι τα αφτιά. Λάμπανε από όποια μεριά και αν τους κοίταζες. Είναι περίεργο πως αλλάζουν μέσα σε μια μέρα. Ή μήπως δεν αλλάζουν. Είναι πάντα έτσι αλλά εμείς δεν μπορούμε να τα δούμε. Μέσα στο τρέξιμο της καθημερινής διδασκαλίας, του άγχους της ύλης, της αγωνίας τους για να τελειώσει αυτή η χρονιά και να δώσει τα αποτελέσματα που επιθυμούν, δεν αφήνουν κανένα μας να δει. Να δει τι είναι αυτοί οι νέοι άνθρωποι που έχουμε μπροστά μας. Και τα μαθαίνουμε λίγα λίγα και σιγά σιγά. Και εκεί ανακαλύπτουμε ότι για παράδειγμα μπορεί ο Θάνος να με παίδεψε πέρυσι στη χημεία – και τελικά να μην έμαθε – αλλά η αγάπη του είναι η μουσική και στο φετινό schoolwave θα βρεθεί στη σκηνή για να τραγουδήσει για όλους τους συμμαθητές του. Εμένα δεν μου δόθηκε ποτέ η δυνατότητα να τον ρωτήσω πως πάει το τραγούδι. Συνήθως ρωτούσα ονόματα ενώσεων. Η έπρεπε να πάω εκδρομή μαζί τους (πενθήμερη) για να μάθω την αγάπη της Εύης για το χορό και την αγωνία της για τα “παραπάνω κιλά” που πήρε και τις εξετάσεις χορού που έδινε. Το κατάλαβα από τα πειράγματα που της κάνανε για το τι τρώει. Όταν την έβλεπα να αδυνατίζει είχα ανησυχήσει για νευρική ανορεξία αλλά … όχι για το μπαλέτο!!!\nΑυτό είναι τελικά το σύστημα; Έχεις στα χέρια σου νέους ανθρώπους και τους δίνεις ό,τι μπορείς καλύτερο από γνώσεις για να πετύχουν τους στόχους τους – που τελικά δεν τους ξέρεις – και τι γνωρίζεις για αυτούς; αν μάθανε ή όχι χημεία, μαθηματικά, αρχαία… Είναι πολύ λίγα. Δεν θα ξεχάσω το χαμόγελο της Ειρήνης όταν ήρθε όλο καμάρι και μου είπε “Τελικά μάλλον θα γίνουμε συνάδελφοι…” Μόλις συντονίστηκα συνειδητοποίησα ότι περνάει χημικό και ήταν πολύ χαρούμενη για αυτό. Η την έκφραση της Μυρτώς (μη μου πείτε Μυρτούς!!!! φρικάρω λίγο) – που είχε τον μεγαλύτερο βααθμό πρόσβασης (κάπου 19500) όταν τη ρώτησα “τι χτυπάς”, και μου είπε “Μα… φυσικό… φυσικά”. Δίπλα ήταν ο συνάδελφος φυσικός τον οποίο και κατηγόρησα άμεσα … για τα παραδείγματα που δίνει στα παιδιά. Αυτά τα μαθαίνουμε τυχαία και από σπόντα.\nΚαι πόσα άλλα δεν ξέρουμε και ούτε θα μάθουμε ποτέ. Το σίγουρο είναι ότι τα παιδιά έχουν ανοίξει τα φτερά τους και φεύγουν. Εμείς ίσα που προλαβαίνουμε να “καθαρίσουμε” τη φωλιά και να περιμένουμε τα καινούργια παιδιά για να μπορέσουμε “να τα μάθουμε να πετάνε”. Να τους δώσουμε τη δυνατότητα να ονειρευτούν και να μπορέσουμε να τα στηρίξουμε σε αυτή τους τη προσπάθεια.\nΚαλό ταξίδι λοιπόν μέσα στη ζωή που ανοίγεται μπροστά σας. Και μη ξεχνάτε να γυρνάτε καμιά φορά από τη “φωλιά” να μαθαίνουμε νέα σας, γιατί αυτό μας δίνει κουράγιο να συνεχίζουμε. Όσο σας βλέπουμε να προοδεύετε και να προχωράτε τόσο “φουσκώνουμε” από υπερηφάνεια. (Για όσους με ξέρουνε μπορούν να καταλάβουν ότι είμαι πολύ περήφανος… μα πάρα πολύ περήφανος)


Δώσ’ του ότι σου ζητήσει ~ Δύσκολη Θάλασσα η Ζωή\nHome » Λίγο Γελιο » Δώσ’ του ότι σου ζητήσει\nBy Dina MK2:03 μ.μ.\nΒρίσκει ένα νεαρό ζευγάρι που κοιμόταν στο κρεβάτι του. Πιάνει τον σύζυγο, τον πετάει από το κρεβάτι και τον δένει σε μία καρέκλα. Δένει και τη γυναίκα στο κρεβάτι και πέφτει από πάνω της. Τη φιλάει στον λαιμό και στη συνέχεια σηκώνεται και μπαίνει στο μπάνιο.\n-Κοίτα, αυτός ο τύπος είναι εγκληματίας, πρέπει να την έχει κοπανήσει από τη φυλακή, είδες τα ρούχα του; Είναι ρούχα φυλακισμένου. Πιθανό να μην έχει δει γυναίκα πολλά χρόνια. Τον είδα πως φίλαγε το λαιμό σου! Αν σου ζητήσει σεξ, μην αντισταθείς, μη πεις όχι, μη παραπονεθείς, γιατί μπορεί να μας σκοτώσει και τους δύο. Δώσ του ότι σου ζητήσει. Δωσ’ του ικανοποίηση, μη κινδυνεύσουμε. Μη τον θυμώσεις! Να φανείς δυνατή γλυκιά μου. Σ’αγαπάω πολύ!\n-Δε φίλαγε το λαιμό μου. Ψιθύριζε στο αυτί μου… Μου είπε ότι σε βρίσκει πολύ σέξυ και με ρώτησε αν έχουμε βαζελίνη στο μπάνιο. Να φανείς δυνατός χρυσέ μου. Και\nεγώ σ’ αγαπάω πολύ.


Αστυνομική επιχείρηση στην Πρυτανεία στο ΑΠΘ - Το βράδυ της Τετάρτης οι φοιτητικοί σύλλογοι είχαν αποφασίσει να σταματήσουν την κατάληψη | Anatropi News\nΑστυνομική επιχείρηση στην Πρυτανεία στο ΑΠΘ – Το βράδυ της Τετάρτης οι φοιτητικοί σύλλογοι είχαν αποφασίσει να σταματήσουν την κατάληψη\nΙσχυρές αστυνομικές δυνάμεις έχουν εισβάλει στο Αριστοτέλειο Πανεπιστήμιο Θεσσαλονίκης, με σκοπό την εκκένωση της κατάληψης της Πρυτανείας, κάνοντας μαζικές προσαγωγές φοιτητών. Οι δρόμοι γύρω από το ΑΠΘ έχουν αποκλειστεί, σύμφωνα με το thestival.gr.\nΉδη όσοι βρίσκονταν εντός της κατάληψης έχουν προσαχθεί και μεταφέρονται στην Γενική Αστυνομική Διεύθυνση Θεσσαλονίκης.\nΝα σημειωθεί πωςοι δυνάμεις των ΜΑΤ βρίσκονται στο ΑΠΘ ενώ ήδη από το βράδυ της Τετάρτης οι φοιτητικοί σύλλογοι είχαν αποφασίσει να σταματήσουν την κατάληψη σήμερα Πέμπτη και ήταν προγραμματισμένη πορεία φοιτητών.\nΉταν λίγο μετά τις 06:00 όταν ισχυρές αστυνομικές δυνάμεις αναπτύχθηκαν στο ΑΠΘ, περικύκλωσαν το πανεπιστήμιο και στις 06:30 μπήκαν στο κτίριο της πρυτανείας, το οποίο εδώ και μέρες ήταν υπό κατάληψη, η οποία επρόκειτο να λήξει σήμερα.\nΕπέμβαση της αστυνομίας στο Αριστοτέλειο Πανεπιστήμιο. #ΑΠΘ #antireport pic.twitter.com/sSBq93DxlC\n— idiotypos (@idiotypos) March 11, 2021\nΑπό επικοινωνία με συλληφθέντα:\nΜέχρι τώρα έχουν φτάσει γύρω στα 30 άτομα στη ΓΑΔΘ. Τους είχαν δεμένα για ώρα τα χέρια με tire – up και πολλοί έχουν ματώσει από το σφίξιμο.#antireport\n— Land & Freedom (@laf_portal) March 11, 2021\nΕίναι η δεύτερη φορά που γίνεται επιχείρηση της αστυνομίας να λήξει η κατάληψη στο ΑΠΘ. Την προηγούμενη φορά, πριν από μερικές μέρες, η επιχείρηση είναι εμποδιστεί και μάλιστα η παρουσία βουλευτών του ΣΥΡΙΖΑ και του ΚΚΕ είχε προκαλέσει πολιτική αντιπαράθεση.\nPrevious Article“Καμία ένδειξη” ότι το εμβόλιο της AstraZeneca προκάλεσε έναν θάνατο στην Αυστρία\nNext Article Γαλλία-Covid-19: Πάνω από 30.000 νέα κρούσματα


Άνοδος της θερμοκρασίας, συννεφιά και αφρικανική σκόνη - Θερμή εισβολή από Δευτέρα | ΑΘΗΝΑ984 Άνοδος της θερμοκρασίας, συννεφιά και αφρικανική σκόνη - Θερμή εισβολή από Δευτέρα | ΑΘΗΝΑ984\nHome ΜΟΝΟ ΣΤΟΝ ΑΘΗΝΑ 9.84 Άνοδος της θερμοκρασίας, συννεφιά και αφρικανική σκόνη – Θερμή εισβολή από Δευτέρα\nΆνοδος της θερμοκρασίας, συννεφιά και αφρικανική σκόνη – Θερμή εισβολή από Δευτέρα\nΜαΐ 19, 2019, 08:44 πμ0\nΖεστό καιρό με αραιές νεφώσεις κατά διαστήματα πιο πυκνές προβλέπει για σήμερα η ΕΜΥ. Η ορατότητα, τις πρωινές ώρες στα ανατολικά και τις νυχτερινές ώρες στα δυτικά, θα είναι τοπικά περιορισμένη.\nΟι καιρικές συνθήκες ευνοούν τη μεταφορά σκόνης από την Αφρική.\nΟι άνεμοι πνέουν από νότιες διευθύνσεις 4 με 6, τοπικά στα δυτικά και νότια έως 7 μποφόρ, με εξασθένηση το βράδυ στα δυτικά.\nΗ θερμοκρασία σημειώνει άνοδο και θα κυμανθεί σε σχετικώς υψηλά για την εποχή επίπεδα.\nΑραιές νεφώσεις στην Αττική κατά διαστήματα πυκνότερες. Οι άνεμοι πνέουν από νότιες διευθύνσεις 4 με 5 μποφόρ. Η θερμοκρασία κυμαίνεται από 15 έως 28 βαθμούς κελσίου.\nΠαρόμοιο το σκηνικό του καιρού και στη Θεσσαλονίκη. Οι άνεμοι πνέουν μεταβλητοί 3 με 4 και από το μεσημέρι νότιοι νοτιοανατολικοί τοπικά έως 5 μποφόρ. Η θερμοκρασία κυμαίνεται μεταξύ 15 και 28 βαθμούς κελσίου.\nΑραιές νεφώσεις κατά διαστήματα πιο πυκνές σε Μακεδονία και Θράκη. Πιθανότητα τοπικών όμβρων τις απογευματινές ώρες στα ορεινά της δυτικής Μακεδονίας. Άνεμοι από νότιες διευθύνσεις 3 με 4 και από το μεσημέρι τοπικά έως 5 μποφόρ. Θερμοκρασία από 14 έως 29 βαθμούς Κελσίου. Στη δυτική Μακεδονία τοπικά 3 με 4 βαθμούς χαμηλότερη.\nΑραιές νεφώσεις κατά διαστήματα πιο πυκνές στα Νησιά Ιονίου, την Ήπειρο, τη δυτική Στερεά και τη δυτική Πελοπόννησο. Τοπικά περιορισμένη ορατότητα τις βραδινές ώρες. Άνεμοι νότιοι νοτιοανατολικοί 4 με 6 τοπικά στο Ιόνιο έως 7 μποφόρ με εξασθένηση το βράδυ. Θερμοκρασία από 13 έως 28 βαθμούς Κελσίου. Στην Ήπειρο κατά τόπους 3 με 4 βαθμούς χαμηλότερη.\nΑραιές νεφώσεις κατά διαστήματα πιο πυκνές σε Θεσσαλία, ανατολική Στερεά, Εύβοια και ανατολική Πελοπόννησο. Άνεμοι από νότιες διευθύνσεις 3 με 5 βαθμιαία στα νότια και τα ανατολικά τοπικά 6 μποφόρ. Θερμοκρασία από 14 έως 28 και τοπικά έως 30 βαθμούς Κελσίου.\nΑραιές νεφώσεις κατά διαστήματα πιο πυκνές σε Κυκλάδες και Κρήτη. Άνεμοι νότιοι νοτιοανατολικοί 4 με 6 και από το απόγευμα στην Κρήτη τοπικά έως 7 μποφόρ. Θερμοκρασία από 16 έως 25 και στην Κρήτη τοπικά έως 28 βαθμούς Κελσίου.\nΑραιές νεφώσεις κατά διαστήματα πιο πυκνές στα Νησιά ανατολικού Αιγαίου και τα Δωδεκάνησα. Τοπικά περιορισμένη ορατότητα τις πρωινές ώρες. Άνεμοι στα νησιά του ανατολικού Αιγαίου νότιοι 4 με 5 και από το απόγευμα τοπικά έως 6 μποφόρ. Στα Δωδεκάνησα μεταβλητοί 3 με 4 και από το απόγευμα από νότιες διευθύνσεις 4 με 5 μποφόρ. Θερμοκρασία από 16 έως 27 βαθμούς Κελσίου.\nPrevious PostΗλεία: Ομηρία οδηγού λεωφορείου - Ρομά τον απείλησε με μαχαίρι Next PostΓιουβέτσι το κλασικό\nΜε 35 βαθμούς και τοπικές συννεφιές μας υποδέχεται ο Σεπτέμβρης


Εργαλεία γονικού ελέγχου - Safeline\nΕργαλεία γονικού ελέγχουdevp_safeline2020-10-06T13:54:55+02:00\nΔείτε όλες τις αξιολογήσεις των διαθέσιμων εργαλείων γονικού ελέγχου\nΑποτελέσματα Τρίτου Κύκλου της έρευνας SIP-BENCH 2\nΔημοσιευθήκαν τα αποτελέσματα του τρίτου κύκλου της έρευνας, η οποία εξετάζει και κατατάσσει τα γονικά εργαλεία προστασίας των παιδιών στο Διαδίκτυο. Το όργανο της Ευρωπαϊκής Επιτροπής, Κοινωνία της Πληροφορίας, διεξάγει αυτήν τη μελέτη μέσα στα πλαίσια του προγράμματος Safer Internet.\nΗ έκθεση έχει στόχο να καθοδηγήσει τους τελικούς χρήστες (κυρίως γονείς) με έναν εύκολο και κατανοητό τρόπο, στον κόσμο των εργαλείων γονικού ελέγχου, τα οποία διατίθενται σήμερα στην ευρωπαϊκή αγορά.\nΠροκειμένου να επιτευχθεί αυτός ο στόχος διενεργήθηκε μια συγκριτική αξιολόγηση των εργαλείων γονικού ελέγχου. Συνολικά, 30 εργαλεία εξετάστηκαν στον 3ο κύκλο συγκριτικής αξιολόγησης, για τις ακόλουθες συσκευές: προσωπικοί υπολογιστές, κινητά τηλέφωνα και κονσόλες παιχνιδιών. Τα αποτελέσματα της έρευνας φαίνονται παρακάτω:\nΠροστασία χρηστών 12 ετών και κάτω\nΗ παρακάτω αξιολόγηση και ταξινόμηση αναφέρεται σε εργαλεία γονικού ελέγχου, τα οποία στοχεύουν στην προστασία χρηστών 12 ετών και κάτω. Κάθε εργαλείο αξιολογείται ως προς την λειτουργικότητα, την αποτελεσματικότητα, την χρησιμότητα και την ασφάλεια. Την πρώτη θέση κατέχουν τα εργαλεία γονικού ελέγχου της Microsoft.\nΠροστασία χρηστών 13 ετών και άνω\nΣτον παρακάτω πίνακα εμφανίζονται τα αποτελέσματα της αξιολόγησης των εργαλείων για χρήστες 13 ετών και άνω. Η αξιολόγηση βασίζεται στις ίδιες κατηγορίες (λειτουργικότητα, αποτελεσματικότητα, χρησιμότητα και ασφάλεια). Την πρώτη θέση καταλαμβάνει το Κ9.\nΜπορείτε να βρείτε αναλυτικά τα αποτελέσματα της έρευνας αυτής στην ιστοσελίδα http://ec.europa.eu/information_society/activities/sip/docs/sip_bench2_results/executive_summary3.pdf. Για να ενημερωθείτε και για να επιλέξετε το πιο κατάλληλο εργαλείο γονικού ελέγχου για τον δικό σας υπολογιστή, επισκεφτείτε την ιστοσελίδα http://www.yprt.eu/sip/.


Τοπικές Μεταφορές | nea-anchialos\nΥπάρχουν πολύ συχνά δρομολόγια λεωφορείων από / προς το Βόλο κάθε μέρα σχεδόν κάθε 20 λεπτά. Η στάση του λεωφορείου βρίσκεται στο λιμάνι της Νέας Αγχιάλου και μπορείτε να αγοράσετε εισιτήρια μέσα στο λεωφορείο.\nΥπάρχουν συχνά δρομολόγια λεωφορείων από / προς Αθήνα - Θεσσαλονίκη - Πάτρα - Ιωάννινα.\nΑν ο προορισμός σας είναι Αθήνα ή άλλη μεγάλη πόλη, μπορείτε να κάνετε κράτηση για μια θέση και να πάρετε ένα εισιτήριο στο σταθμό λεωφορείων που βρίσκεται στο κέντρο της πόλης.\nΥπάρχουν πολλά γραφεία ενοικίασης αυτοκινήτων στην περιοχή του Βόλου, από τα οποία μπορείτε να νοικιάσετε αυτοκίνητο ή μοτοσικλέτα και να εξερευνήσετε όλες τις ομορφιές που προσφέρει αυτή η γοητευτική περιοχή με τον καλύτερο και πιο βολικό τρόπο\nΥπάρχουν πολλά ταξί στη Νέα Αγχίαλο που μπορείτε να χρησιμοποιήσετε για τις μετακινήσεις σας στην περιοχή. Αν χρειάζεστε ταξί κατά τη διάρκεια της διαμονής σας, ο καλύτερος τρόπος είναι να επικοινωνήσετε με το ξενοδοχείο σας για να το καλέσετε. Σταθμός Ταξί Νέα Αγχίαλος: +30 24280 76340\nΣυχνά δρομολόγια λεωφορείων συνδέουν την Νέα Αγχίαλο με τον Αλμυρό και τον Βόλο και σας δίνουν μια φτηνή ευκαιρία να επισκεφθείτε τον Βόλο. Η διάρκεια μετακίνησης είναι 15 λεπτά. Υπάρχουν πολύ συχνά δρομολόγια λεωφορείων καθημερινινά από / προς το Βόλο, σχεδόν κάθε 20 λεπτά. Η στάση του λεωφορείου βρίσκεται στο λιμάνι της Νέας Αγχιάλου και μπορείτε να αγοράσετε εισιτήρια μέσα στο λεωφορείο. Δείτε Λεωφορεία εδώ >>\nΔείτε τα δρομολόγια λεωφορείων ΕΔΩ>>\nΗ Νέα Αγχίαλος έχει τακτική συγκοινωνία από / προς Αθήνα ή Θεσσαλονίκη προς Βόλο και από εκεί με λεωφορείο ή ταξί στη Νέα Αγχίαλο. Για περισσότερες πληροφορίες επικοινωνήστε με τους σιδηροδρομικούς σταθμούς του OSE ή με τον ακόλουθο σύνδεσμο OSE LINK


Super League: Επιστρέφει ο Μπαξεβανίδης με Ολυμπιακό, τραυματίες οι Ντε Λούκας και Φασίδης - ThrakisportsThrakisports\nSuper League: Δύσκολα με Ξάνθη ο Καμαρά, τρέχει για να προλάβει τη Μίλαν\n5 Δεκεμβρίου 2018 / 12:26\nPublished by Γιάννης Καρτάλης at 5 Δεκεμβρίου 2018 / 11:56\nΜε ασκήσεις αποκατάστασης και τακτικής ξεκίνησε την Τρίτη η προετοιμασία των ποδοσφαιριστών της Ξάνθης για το ματς με Ολυμπιακό, μετά το ρεπό της Δευτέρας. Εκτός οι Ντε Λούκας και Φασίδης που είναι τραυματίες.\nΤο δελτίο Τύπου της Ξάνθης για την προπόνηση της Τρίτης αναφέρει τα εξής:\nΗ Xanthi FC ξεκίνησε την Τρίτη το πρωί την προετοιμασία της για την επόμενη αναμέτρηση για την 13η αγωνιστική της Super League «Σουρωτή».\nΗ Xanthi FC μετά τα δύο εκτός έδρας παιχνίδια με ΠΑΟΚ και ΑΕΚ, επιστρέφει στις εντός έδρας αναμετρήσεις την Κυριακή (9/12, 15:30). Ο Μίλαν Ράσταβατς θα έχει στη διάθεσή του τον Δήμο Μπαξεβανίδη που εξέτισε την ποινή της μιας αγωνιστικής, ενώ ο Σαλιμό Συλλά συμμετείχε στο κανονικό πρόγραμμα. Ντε Λούκας και Φασίδης είναι τραυματίες.


ΒΡΙΣΚΕΣΤΕ: Αρχική»Opinion»Ζητείται αξιόπιστη Aξιωματική Aντιπολίτευση\nΤους τελευταίους 9 περίπου μήνες βρισκόμαστε σε έναν διαρκή υγειονομικό πόλεμο με τον αόρατο εχθρό του κορωνοϊού, που απειλεί πρωτίστως την υγεία και την ζωή όλων μας, αλλά και την οικονομία, ακόμα και την ίδια την κοινωνική συνοχή.\nΓράφει ο Σπύρος Καρανικόλας*\nΜέσα σε αυτές τις πολύ δύσκολες και κρίσιμες συνθήκες, τα κόμματα δοκιμάζονται και κρίνονται για την υπεύθυνη ή την ανεύθυνη στάση τους, την εποικοδομητική ή μηδενιστική αντίληψη των πραγμάτων, καθώς εν τέλει για την χρήσιμη και αξιόπιστη για τους πολίτες πολιτική που ασκούν.\nΚαι εδώ ακριβώς συγκρούονται δύο διαφορετικοί κόσμοι: Από την μία του ΣΥΡΙΖΑ και από την άλλη του ΚΙΝΑΛ.\nΟ ΣΥΡΙΖΑ, ως αξιωματική αντιπολίτευση, από την αρχή της υγειονομικής κρίσης κράτησε μια αντιπολιτευτική στάση ίδια ακριβώς με την διχαστική και πολωτική συνταγή της περιόδου 2011 -2015.\nΑντί να ενώσει δυνάμεις, απείλησε ότι «θα λογαριαστούμε μετά». Αντί να συναισθανθούν τον κίνδυνο από την πανδημία, στοχοποίησαν τον κ. Τσιόδρα, μόνο και μόνο επειδή συνέβαλε καθοριστικά στην επιτυχημένη αντιμετώπιση του πρώτου κύματος της πανδημίας και έτσι χάλασε το αντιπολιτευτικό αφήγημά τους.\nΑντί να προτείνει μέτρα στήριξης της οικονομίας, των ευάλωτων, των επιχειρήσεων και των εργαζομένων, ακολούθησε και εκεί τη συνταγή του Προγράμματος Θεσσαλονίκης, με μαξιμαλιστικές προτάσεις για την οικονομία, που είναι ανεφάρμοστες.\nΤο πιο σημαντικό όμως είναι η επιπολαιότητα του ΣΥΡΙΖΑ και η ανοχή του σε περιπτώσεις βαθύτατου ανορθολογισμού ή ακόμα και ψεκασμένων θεωριών, άκρως επικίνδυνων για τη ζωή όλων μας.\nΧαρακτηριστικά παραδείγματα οι ανεχόμενες τζάμπα μαγκιές Πολάκη και η αδιανόητη συζήτηση για την καθιερωμένη πορεία του Πολυτεχνείου, σαν να μην υπάρχει πανδημία, σαν να μην υπάρχουν σήμερα συνάνθρωποί που δίνουν μάχη ζωής και άλλοι που πενθούν βαρύτατα προσφιλή τους άτομα.\nΟ λαϊκισμός, η ασέβεια και η ανευθυνότητα στο μεγαλείο της! Έτσι δυστυχώς νομίζουν κάποιοι ότι θα κερδίσουν μερικές ψήφους, παίζοντας αυτήν την κρίσιμη ώρα με την φωτιά.\nΟι προτάσεις μας είχαν ως στόχο να απαντήσουν στο καίριο ερώτημα πώς μπορεί να σταθεί όρθια η κοινωνία και ζωντανή η οικονομία στον κυκλώνα της πανδημίας.\nΉδη από τις 22 Ιανουαρίου 2020, όταν είχαν ξεκινήσει τα προβλήματα στην Κίνα και πολύ πριν αρχίσει η συζήτηση στο εσωτερικό μας, ρωτούσαμε την Κυβέρνηση πώς θα προετοιμαστεί η Χώρα.\nΑλλά και αφού παρουσιάστηκαν τα πρώτα κρούσματα στην Ελλάδα, καταθέταμε συνεχώς παρεμβάσεις στη Βουλή. Πάνω από 150 παρεμβάσεις κάναμε στην πρώτη φάση της πανδημίας για όλα τα θέματα της καθημερινής ζωής των πολιτών, από την υγεία τους μέχρι την οικονομία, μέχρι τη στήριξη των αδύναμων και των μικρομεσαίων.\nΓιατί, καλά τα εύκολα λόγια, ο λαϊκισμός και η δημαγωγία, αλλά οι πολίτες χρειάζονται στήριξη έμπρακτη, με πολύ συγκεκριμένες προτάσεις. Και αυτό κάναμε. Καταθέσαμε προτάσεις για το τι έπρεπε να γίνει με τη λήξη του lockdown για την οικονομία.\nΓια το πώς θα στηρίξουμε και θα αναγεννήσουμε το ΕΣΥ, που αποδείχθηκε η ναυαρχίδα στον πόλεμο με τον κορωνοϊό.\nΓια το πώς θα αξιοποιήσουμε τους πόρους από το Ταμείο Ανάκαμψης με τον καλύτερο δυνατό τρόπο υπέρ των πολιτών της μεσαίας τάξης, των μικρομεσαίων και των πιο αδύναμων, καθώς επίσης και στοχευμένες προτάσεις για το πώς πρέπει να στηριχθεί ο κλάδος της εστίασης και του πολιτισμού, που αυτήν τη στιγμή καταστρέφονται.\nΒεβαίως καταθέσαμε εγκαίρως προτάσεις για το πώς θα έπρεπε να ανοίξουν με ασφάλεια τα σχολεία ή τι έπρεπε να γίνει με τα Μέσα Μεταφοράς και είχαμε τονίσει ότι δεν πρέπει να επαναπαυθούμε εξαιτίας της επιτυχίας της πρώτης φάσης της πανδημίας.\nΑν η Κυβέρνηση δεν είχε ολιγωρήσει σε αυτά τα κρίσιμα σημεία ζητήματα και μας είχε ακούσει, η κατάσταση σήμερα θα ήταν σαφώς καλύτερη.\nΑδιαμφισβήτητα, οι στιγμές που ζούμε είναι ιστορικές και για αυτό η στάση όλων μας και κάθε πρόταση μας κρίνεται από τους πολίτες και θα κριθεί και από την Ιστορία. Για εμάς μονόδρομος ευθύνης, αλλά και ζήτημα πατριωτισμού, είναι η υπεύθυνη, τεκμηριωμένη και προγραμματική αντιπολίτευση. Και αυτή θα ακολουθήσουμε.\n*Εκπρόσωπος Κοινοβουλευτικού Έργου του Κινήματος Αλλαγής\n(Δημοσιεύθηκε στο "ΚΑΡΦΙ")


Γραφείο Καριέρας - ΙΙΕΚ GRANT - Ινστιτούτο Τεχνολογίας & Εκπαίδευσης\nΗ πορεία μέχρι το πρώτο σου επαγγελματικό βήμα, είναι το δυσκολότερο κομμάτι της σταδιοδρομίας σου. Σε αυτό το βήμα, δεν θα είσαι μόνος σου.\nΑπό το ξεκίνημα των σπουδών σου στη Grant, το Γραφείο Καριέρας θα γίνει ο στενός συνεργάτης σου μέσα στη σχολή. Εκεί θα απευθυνθείς ως σπουδαστής ώστε να εξετάσεις με τη βοήθεια των συμβούλων μας, των καθηγητών σου και της διευθύντριας σπουδών να εξετάσεις τις επιλογές που έχεις για την αμειβόμενη πρακτική σου άσκηση. Εκεί θα απευθυνθείς ως απόφοιτος της Grant για να λάβεις χρήσιμη καθοδήγηση σχετικά με την επόμενη εργασία σου.\nΤο Γραφείο Καριέρας οργανώνει τις Ημέρες Καριέρας, όπου θα έχεις την ευκαιρία να έρθεις σε επαφή με τις σημαντικότερες επιχειρήσεις του τόπου μας, Εκτός από ευκαιρίες απασχόλησης εκεί θα αντλήσεις ταυτόχρονα και χρήσιμες πληροφορίες για το επαγγελματικό περιβάλλον που σε ενδιαφέρει.\nΑκόμα, οργανώνει σεμινάρια όπου επιτυχημένοι επαγγελματίες μοιράζονται τις γνώσεις και τις εμπειρίες τους εμπλουτίζοντας έτσι το θεωρητικό σου υπόβαθρο.\nΚάντε κλικ για να δείτε τους Συνεργάτες μας.


Με πέντε νέα πρόσωπα η αποστολή της Εθνικής για Βοσνία - NOTOSPORT\nΠέμπτη, 01 Ιούνιος 2017 14:41\nΓνωστοποιήθηκε η αποστολή της Εθνικής μας ομάδας για την Βοσνία εν όψει του αγώνα στη Ζένιτσα στις 9 Ιουνίου και περιλαμβάνονται πέντε πρόσωπα που καλούνται για πρώτη φορά στις τάξεις της γαλανόλευκης.\nΤην αποστολή της Εθνικής ενόψει του αγώνα με την Βοσνία στην Ζένιτσα στις 9 Ιουνίου, ανακοίνωσε ο Μίχαελ Σκίμπε. Ο Γερμανός κόουτς κάλεσε αρκετά νέα πρόσωπα όπως οι Ανδρέας Γιαννιώτης (Πανιώνιος), Παναγιώτης Ρέτσος (Ολυμπιακός), Μπάμπης Λυκογιάννης (Στουρμ Γκρατς), Δημήτρης Κουρμπέλης (Παναθηναϊκός) και Τάσος Δώνης (Νις), οι οποίοι κλήθηκαν για πρώτη φορά στην Εθνική Ανδρών. Φυσικά από τις κλήσεις δεν θα μπορούσε να λείπει ο Μεσσήνιος άσος της Ντόρντμουντ Σωκράτης Παπασταθόπουλος, που άλλωστε είναι από τους πιο παλιούς στην εθνική ομάδα.\nΘυμίζουμε ότι εκτός είναι ο Παναγιώτης Γλύκος που τραυματίστηκε και θα μείνει εκτός δράσης για 6 με 8 μήνες, όπως και οι τιμωρημένοι Γιώργος Τζαβέλλας, Ανδρέας Σάμαρης, Παναγιώτης Ταχτσίδης, Κυριάκος Παπαδόπουλος. Από 'κει και πέρα, κλήθηκε ξανά ο Κάρλος Ζέκα, ο οποίος έχει πάρει ελληνικό διαβατήριο, ο Μανώλης Σιώπης, ενώ δεν είναι οι Μανθάτης και Ανδρούτσος, οι οποίοι βρίσκονταν στις κλήσεις για Βέλγιο.\nΟι διεθνείς θα συγκεντρωθούν το Σάββατο (3/6) και η πρώτη προπόνηση είναι προγραμματισμένη για τις 17:00 στις αθλητικές εγκαταστάσεις του Αγίου Κοσμά (κλειστή για το κοινό και τους εκπροσώπους των ΜΜΕ). Ο Κώστας Μήτρογλου θα ενσωματωθεί στην αποστολή την Κυριακή.\nΣήμερα (1/6) πραγματοποιήθηκε στις αθλητικές εγκαταστάσεις του Αγίου Κοσμά προπόνηση για έναν μικρό αριθμό διεθνών ποδοσφαιριστών, υπό την επίβλεψη του κ. Σκίμπε και των συνεργατών του και το ίδιο θα συμβεί αύριο (2/6).\nΑναλυτικά οι εκλεκτοί του Γερμανού ομοσπονδιακού εκλέκτορα: Καπίνο, Καρνέζης, Γιαννιώτης, Παπασταθόπουλος, Μανωλάς, Οικονόμου, Ρέτσος, Τοροσίδης, Λυκογιάννης, Σταφυλίδης, Κουτρουμπής, Μανιάτης, Τζιόλης, Κουρμπέλης, Σιώπης, Ζέκα, Μπακασέτας, Μάνταλος, Φορτούνης, Δώνης, Γιαννιώτας, Διαμαντάκος, Μήτρογλου, Βέλλιος.\nΠερισσότερα σε αυτή την κατηγορία: « "Λουκέτο" στην Τούμπα και -6 βαθμούς στον ΠΑΟΚ "Κλειδώνει" η συνεργασία Απόλλωνα - Αίαντα, τα ηνία σε Τάκη και Γιάννη Σακελλαρόπουλο »


BET Προτάσεις από Βέλγιο (25-26/11/17) | Englishfootball | Αθλητικά νέα | Ειδήσεις | Premier league\nHome / Bet / BET Προτάσεις από Βέλγιο (25-26/11/17)\nBET Προτάσεις από Βέλγιο (25-26/11/17)\nΔυνατή εντός η Truiden!!!\nΚαλημέρα σε όλους. 1/3 την προηγούμενη αγωνιστική. Τρεις αγώνες έχουμε διαλέξει για αυτήν την αγωνιστική από το Βέλγιο.\nΞεκινάμε με τον αγώνα Antwerp-Mechelen. Εντυπωσιάζει στο πρώτο μισό η γηπεδούχος. Δικαίως βρίσκεται στην 5η θέση, παίζοντας καλό ποδόσφαιρο. Η Μαλίν δεν πάει καλά. Εκτός παραμένει χωρίς νίκη με 0-2-5 ρεκόρ. Θα πάμε στον άσσο.\nΣυνεχίζουμε με την αναμέτρηση S.Truiden-Lokeren. Οι άγιοι στηρίζονται στην έδρα τους με 6-1-1 ρεκόρ και θέλουν νίκη για να παραμείνουνε στην 4η θέση. Η Λόκερεν, έχει σκαμπανεβάσματα στην απόδοση. Θα ρισκάρουμε στον άσσο.\nΤελειώνουμε με τον αγώνα Beveren-Charleroi. Σφιχτές άμυνες και οι δυο, οκτώ γκολ παθητικό εντός η Μπέβερεν και 7 η Σαρλερουά. Η οποία αντέχει και δικαίως είναι στην 2η θέση. Θα ρισκάρουμε στο under 2.50\nAntwerp-Mechelen 1 2.10 (25/11)\nS.Truiden-Lokeren 1 1.80 (25/11)\nBeveren-Charleroi under 2.50 1.75 (25/11)\n← Previous Story BET Προτάσεις απο Λιγκ 1 (25-26/11/17)\nNext Story → Bet προτάσεις από την Championship με μια ματιά (25/11/17)


Κίνα SMAF150 Κάθετη αντλία αφρού Κατασκευαστές\nShijiazhuang Soarho Machinary Co.,Ltd [Hebei,China] Είδος Επιχείρησης: Μέσο , Κατασκευαστής , Εμπορική Εταιρεία Main Mark: Αφρική , Αμερική , Ασία , Καραϊβικής , Ανατολική Ευρώπη , μέση Ανατολή , Βόρεια Ευρώπη , Ωκεανία , Δυτική Ευρώπη , Παγκόσμιος Εξαγωγέας: 21% - 30% certs: ISO14001, CE Περιγραφή: 102 Αντλία κάθετου αφρού,Μηχανή επεξεργασίας νάρων 6 ιντσών,Εσωτερική αντλία αφρού με σκληρό μέταλλο\nΣπίτι > Προϊόντα > Κατακόρυφη φυγοκεντρική αντλία κοπριάς > AF Vertical Pump Pump > SMAF150 Κάθετη αντλία αφρού\n SMAF150 Κάθετη αντλία αφρού\nΗ δημιουργία αφρού στις εγκαταστάσεις επεξεργασίας ορυκτών αποτελεί αναπόσπαστο μέρος της εξόρυξης χαλκού και άλλων βασικών μετάλλων. Σε αυτή την περίπτωση, η απόδοση της φυγοκεντρικής αντλίας που χρησιμοποιείται σε αυτή τη διαδικασία επηρεάζεται σοβαρά από τη συγκράτηση του αέρα σε υγρά. Ο αέρας στον πολτό επηρεάζει την απόδοση της αντλίας, μειώνει την κεφαλή και την απόδοση και αυξάνει την φθορά των υγρών μερών. Η αντλία αφρού SMAF150 είναι μια αντλία ρευστού κάθετου αφρού με διάμετρο εξόδου 6 ίντσες. Είναι κατάλληλο για τη μεταφορά λειαντικού και διαβρωτικού πολτού με αέρα κατά τη διαδικασία της επίπλευσης και μπορεί να απομακρύνει αποτελεσματικά τον αέρα στον πολτό. Σε μερικές περιπτώσεις, μια τέτοια κωνική αντλία αφρού ονομάζεται επίσης μια αντλία απελευθέρωσης ρευστού.\n4. Το υλικό των υγρών εξαρτημάτων μπορεί να είναι μέταλλο ή καουτσούκ κ.λπ.\n5. Απλοποιημένη συντήρηση.\n102 Αντλία κάθετου αφρού , Μηχανή επεξεργασίας νάρων 6 ιντσών , Εσωτερική αντλία αφρού με σκληρό μέταλλο , Αντλία χειρισμού αφρού , Αντλία κοπριάς κάθετου αφρού 3 ιντσών , Αντλία κοπριάς αφρού 50 HP , 10 αντλίες άμμου άμμου , Αντλία καθαρού νερού


dr tSiLi - GreekMeds Fora - Medical Students and Young Doctors - ιατρική σχολή\nAbout dr tSiLi\ndr tSiLi's Achievements\ntopic απάντησε σε dr tSiLi στο grandfairy σε Ειδικότητα στην Ελλάδα\nΜέθοδοι επικοινωνίας και διαλόγου ΚΙ.Ν.Ι. (ΚΙνημα Νέων Ιατρών) 1) Κύριο πεδίο έκφρασης, διατύπωσης , γνωριμίας και προβληματισμού αυτή εδώ η ομάδα (κρυφή μυστική) Μόνο κατόπιν πρόσκλησης από υπάρχοντα μέλη. Υπάρχουν αρνητικά όπως η μη επανείσοδος μελών που εξήλθαν, η μη ταξινόμηση των θεμάτων. 2) Η δημιουργία σελίδας Facebook για καλύτερη διαχείριση των πραγμάτων. Διεύθυνση Κίνημα Νέων Ιατρών στο Facebook Λιγότερα αρνητικά από την ομάδα αλλά λιγότερο άμεσο ως προς την ενημέρωση. Θα ενεργοποιηθεί όταν εισέρθουν αρκετά μέλη! 3) Για τους μη έχοντας είσοδο στο Facebook δημιουργήσαμε ιστολόγιο. Με σκοπό τις τελικές αναρτήσεις και τα Δελτία τύπου του Κινήματος! 4) Για την άμεση επικοινωνία και διαδικτυακή συνδιάσκεψη ανοίξαμε Λογαριασμό στο Paltalk http://www.paltalk.com/. Εγκαταστήστε το πρόγραμμα και κάνετε λογαριασμό. Θα μας βρείτε στην Διεύθυνση: http://express.paltalk.com/index.html?gid=1392625820 Σκοπό να βρισκόμαστε καθημερινά το 2ωρο 22.00 - 24.00 για κουβεντούλα και γνωριμία. Αν υπάρχει πρόβλημα στείλτε μήνυμα στο facebook. Κάθε πρόταση ή κριτική ευπρόσδεκτη!\ntopic απάντησε σε dr tSiLi στο V for Vendetta σε Ειδικότητα στην Ελλάδα\nΣ' ευχαριστώ για τις ευχές σου Τάσο Σου εύχομαι καλή τύχη και πολλές επιτυχίες...\nΠιστεύεις πως με ατομικούς αγώνες οδηγούμαστε κάπου; Δεν είναι του χαρακτήρα μου να λογοδοτώ για απόψεις άλλων ούτε να να αναγκάσω κανέναν να το κάνει! Εξάλλου θα αλλάξει κάτι; Υπομονή και ο χρόνος θα αποδείξει τα πάντα! Η διαχρονική εγκυρότητα έχει ιδιαίτερη σημασία κι όχι η πρόσκαιρη τεκμηρίωση χωρίς αντίκρυσμα!\nΤάσο η τελευταία πρόταση πιστεύω πως δυναμιτίζει τη συζήτηση ενώ δεν έχω τέτοια πρόθεση! Μην διαβάζετε συνάδελφοι ‘διαγώνια ή επικεφαλίδες’ δεν πρέπει να δρούμε εγωιστικά ποιος έχει την εγκυρότητα του λόγου, της είδησης ή της τεκμηρίωσης. Αλλά να δρούμε συντονισμένα, συλλογικά & ομαδικά! Η ανάρτηση είναι στο ιστολόγιο το οποίο δε θεωρώ δικό μου αλλά όλων των ειδικευόμενων. Απεύθυνα κάλεσμα και στον Τάσο και σε άλλους με διάθεση ενασχόλησης με τα κοινά! Δέχτηκαν αυτοί που με γνώριζαν προσωπικά και ξέροντας το ακέραιο του χαρακτήρα μου και τις ευαισθησίες μου. Οι άλλοι με βλέπουν καχύποπτα δεν τους παρεξηγώ ανθρώπινο είναι... Ούτως η άλλως σε μερικές μέρες παύω να φέρω τον τίτλο του ειδικευόμενου. Ευχής έργον θα ήταν να βρεθούν άτομα που θα ήθελαν να συνεχίσουν την προσπάθεια ενημέρωσης και κοινού προβληματισμού... Ο συντάκτης του άρθρου είναι ο εκλεκτός συνάδελφος Φοίβος κι όχι εγώ… Posted by fivos at 2:11 π.μ. Labels: Ειδικευόμενοι, Ενημέρωση Έχει σημασία αν το έστελνα με e-mail προσωπικά ή απλή ανάρτηση! Με το e-mail εισβάλλεις σε προσωπικούς χώρους με τάση να επιβάλεις ή να επηρεάσεις! Αναρτώντας κάτι δημόσια είναι στην κρίση του αναγνώστη αν θα τα λάβει σοβαρά υπόψιν ή όχι! Η ζωή δεν πάει μπροστά με γκρίνιες, μόνιμη καχυποψία εναντίον όλων και εν τέλει ακύρωση στη πράξη κάθε προσπάθειας για αλλαγή. Η με οποιαδήποτε δικαιολογία ανοχή της σημερινής κατάστασης, ναρκοθετεί το μέλλον μας. Δεν είναι ότι οι επάνω δεν καταλαβαίνουν, δεν ξέρουν, πειραματίζονται, είναι άσχετοι από τα προβλήματα της υγείας. Ξέρουν και πάρα πολύ καλά μάλιστα. Ότι κάνουν, αποτελεί συνειδητή επιλογή τους. Ας πάψουμε επιτέλους να είμαστε τόσο αφελείς, που να βρίσκουμε δικαιολογία για αυτούς και ταυτόχρονα εύκολα απορριπτικοί για κάθε συλλογική δράση. Δεν βρισκόμαστε στη φάση του να τους εξηγήσουμε. Είμαστε στη φάση της σύγκρουσης. Δυστυχώς ή ευτυχώς, η ιστορία ξεδιπλώνεται μέσα από συγκρούσεις. Αυτή είναι η κοινωνία μας. Πραγματικά θα χαιρόμουν να βρισκόμασταν σε κοινό αγώνα με πολλούς και με εσένα Τάσο! Περισσότερα είναι αυτά που ενώνουν παρά τα λίγα που πιθανόν χωρίζουν… όλους τους γιατρούς προς όφελος όλων! Λειτουργών και κοινωνίας…\nΤο επίδομα αντικειμένου εργασίας που αφορά τις ειδικές συνθήκες εργασίας για τους γιατρούς είναι το επίδομα βιβλιοθήκης; Την επόμενη φορά Μιχαλάκη...όχι στα βαθιά. Τάσο σταμάτα να παραπληροφορείς! Δεν έστειλα κανένα e-mail και σε κανέναν... Επίσης, παραποιείς το επώνυμο μου! Ελπίζω όχι σκόπιμα!\ntopic απάντησε σε dr tSiLi στο anastasiostheodoridis σε Ειδικότητα στην Ελλάδα\nΣυνάδελφοι και φίλε Τάσο, Το θέμα θεωρείται λήξαν! Πρέπει να αναζητήσουμε σημεία στρατηγικής ανασυγκρότησης και οργάνωσης των νέων ιατρών για την ουσιαστική αναδιάρθρωση του συστήματος υγείας και την επίτευξη των στόχων. Ίσως έτσι ασκήσουμε ουσιαστική πίεση σε κυβερνώντες – συλλογικά όργανα και καταφέρουμε να ακουστούν οι απόψεις μας για τους κανόνες άσκησης της Ιατρικής στη χώρα μας. Χρόνια τώρα εκφράζουμε την δυσαρέσκεια μας σε ένα σύστημα απάνθρωπο, απαξιωτικό για τον ασθενή αλλά και τον ιατρό. Δημιουργείται η αίσθηση πως λειτουργεί προς όφελος συγκεκριμένων συμφερόντων (επιχειρηματικών, διευθυντικών – καθηγητικών). Εμείς αποσιωπούμε αυτοί το εκμεταλλεύονται, ως πότε όμως; Όλοι μας είμαστε χρήσιμοι αυτές τις δύσκολες ώρες! από τους φοιτητές έως τον Καλοκαιρινό! Δεν πρέπει αυτές τις ιστορικές στιγμές να απαξιώνουμε κανένα! Αν έχουμε δυσαρέσκεια προς την εκπροσώπηση πρέπει να την εκφράζουμε κύρια στις συνελεύσεις κι όχι μόνο εδώ! Η έκρηξη μου ήταν αναμενόμενη διότι αισθάνθηκα να λογοκρίνομαι και να λογοδοτώ για τα αυτονόητα! Σε 1,5 μήνα τελειώνω Παθολογία! Είμαι συλλογικός χαρακτήρας και ποτέ δεν κοίταξα τον συμφέρον μου! Ούτε πάω να κεφαλαιοποιήσω το οτιδήποτε! Έχω ακούσει διάφορα τους τελευταίους μήνες... ΝΑ δέχομαι επιθέσεις από ανωτέρους μου το κατανοώ αλλά οι επιθέσεις από συναδέλφους νέους που είμαστε σε κοινή θέση στον ίδιο παρανομαστή με θλίβουν. Εννοείται πως αναγνωρίζω το έργο σου Τάσο, ωστόσο ορισμένες φορές 'πνίγεις' τον άλλον με ένα τρόπο που κάποιοι τον λαμβάνουν ερειστικό! Άφησε τον άλλον να εκφραστεί ακόμα κι αν κάνει λάθος, ανθρώπινο είναι κι αυτό. Για το κίνημα: Δημιουργήθηκε όχι να παραμείνει ή να ενταχθεί στον ευρύτερο συνδικαλισμό αλλά για να συσπειρώσει τους νέους ιατρούς και να έχουμε κοινή γλώσσα! Αν δεν υπάρχει συνεννόηση πως θα διεκδικήσουμε; Ωστόσο πρέπει να συνδιαμορφώσουμε απόψεις και να χαράξουμε πορεία! Ίσως να το πετύχουμε στις συνελεύσεις του Απριλίου. Προσωπικά δεν αισιοδοξώ αλλά ίσως είναι η αρχή και το μέλλον να είναι καλύτερο. Αν πετύχει την συσπείρωση τότε θα σταματήσει να υπάρχει αφού δημιουργηθεί κάτι πιο επίσημο και δυνατό... Θα ήταν καλό αν υπήρχε παρουσία από όλη την Ελλάδα. ΜΕ συζητήσεις και διάλογο βρίσκονται λύσεις όχι βάζοντας κουκούλες και δείχνοντας ο ένας τον άλλον! Είναι ώρα δράσης, συσπείρωσης και κοινού αγώνα! Αφορισμοί και αποκλεισμοί, αποσυντονίζουν και διασπούν... Συναδελφικά, Ηλίας Τσέρκης\nΒιλαέτι σου είναι το greekmeds κ Θεοδωρίδη; Δεν ήμουν υποψήφιος στον ΙΣΑ ούτε σκοπεύω να δώσω καμιά υποψηφιότητα... Να είσαι σίγουρος πως τον αγώνα μου τον δίνω χρόνια τώρα και όσοι με γνωρίζουν ξέρουν την προσφορά μου... Τη μη συνδρομή των ανέργων άλλοι την πέτυχαν! Πάντως όχι οι ατομικές μεμονωμένες αιτήσεις στον ΙΣΑ... Σου αντιστρέφω τον χαιρετισμό!\nΟι συζητήσεις γίνονται και στο δρόμο… Με ενοχλούν οι αυταρχικές συμπεριφορές και οι κριτές των πάντων! Όσοι επιθυμούν ας δώσουν υποψηφιότητα σε εκλογές κι ας πάρουν την εντολή να ασκήσουν διοίκηση ή να δυναμώσουν τη φωνή τους. Βαρέθηκα τη γκρίνια και την εξυπνάδα ορισμένων που γίνονται προσβλητικοί και αντισυναδελφικοί.\nΑπό ποιους στριμώχτηκε ο Βαρνάβας κύριε Τσέρκη; Από τους 5 συναδέλφους που με το ζόρι μαζεύτηκαν στο υπουργείο υγείας; Και αφού στριμώχτηκε έβγαλε ανακοίνωση; Το αποτέλεσμα; Επιστρέφουν οι δηλώσεις στις νομαρχίες. To 1,5 έτη επιπλέον αναμονή πως το υπολογίσατε; Σωστά... τρίζει η καρέκλα του από αυτούς τους διορισμούς και για αυτό κινητοποιήθηκε! Δηλαδή εσείς κ Θεοδωρίδη τι προτείνετε; Όλοι μας κατακρίνουμε αλλά προτάσεις και πράξεις δε βλέπω... Με copy paste και μόνο ενημέρωση και ομαδική ψυχοθεραπεία... δεν οδηγεί πουθενά! Για τον 1,5 χρόνο κατά μέσο όρο! Δείτε συνολικά τις αναμονές και μην κρίνετε από τα νοσοκομεία που έχουν αρκετές θέσεις! Υπάρχουν συνάδελφοι που είναι υπό διορισμό και θα περιμένουν από αυτή την ιστορία 2 και πλέον έτη... Έως ότου ο ειδικευόμενος που υπηρετεί λάβει άδεια κυήσεως, λοχείας, τοκετού (γύρω στους 9 μήνες) συν την ολοκλήρωση της ειδικότητας... Υπάρχει κωλυσιεργία στους διορισμούς και το ξέρετε και ειδικά τον τελευταίο καιρό! Στο Αγία Σοφία μετά την συνένωση μήπως από 82 οι θέσεις έγιναν 72? Έρχονται κι άλλες συνενώσεις! Βλέπε Αγία Ελένη με Άγιο Σάββα... κτλ Όσοι βλέπετε καχύποπτα τα συλλογικά όργανα καλά κάνετε και έχετε 1000 δίκια! Η αποστασιοποίηση όμως βοηθά πουθενά? Ή μήπως τα μοναχικά ένδικα μέσα έχουν καλύτερα αποτελέσματα? Τους Υπουργούς τους στριμώχνεις πολιτικά - συνδικαλιστικά κι όχι νομικά! Πάρτε το χαμπάρι!!!\nκ. Θεοδωρίδη! Από εμάς εξαρτάται η διαχείριση των πραγμάτων από τους εκπροσώπους μας ! Μαζικότητα δεν υπάρχει οπότε η παρουσία θεσμικών στα πλαίσια της αντιπροσωπευτικής Δημοκρατίας σημαίνει μεγαλύτερη διάσταση στο θέμα... Πρέπει να βάλουμε στο παιχνίδι τα θεσμικά όργανα (ΙΣΑ, ΕΙΝΑΠ, ΠΙΣ) καλως η κακως υπαρχουν θεσμικα οργανα τα οποια οφειλουν να υπερασπιζονται καθε προβλημα που εμφανιζεται... Από μας και μονο εξαρταται να τους κανουμε να υπερασπιστουνε ολους μας και οχι τα ατομικα τους συμφεροντα. Αν δεν βαλουν νερο στο κρασι τους και ν' αρχισουν να αγωνιζονται για τα προβληματα μας θα φυγουν νυχτα και αυτοι! Απο μας εξαρταται το τι θα πουν και τι θα κανουν. Οφειλουμε ολοι μας να συμμετεχουμε ενεργα και να τους κανουμε να τρεξουν για εμας. Πιστεύετε συνάδελφοι πως ο Βαρνάβας πήρε μόνος του την πρωτοβουλία; Απλά στριμώχτηκε.. Αν δεν υπάρχει συμμετοχή την Τετάρτη και στις συνελεύσεις των νεων ιατρών τότε απλά πρέπει να το βουλώσουμε! Απλά γιατί δε θα ασχοληθεί κανείς για εμάς...\nΟι θέσεις που έχουν σταλεί στο Υπουργείο Οικονομικών δεν είναι όλες αλλά ορισμένες. Αυτό που μένει να δούμε ποιες είναι αυτές και με ποια κριτήρια προκρίθηκαν. Όσον αφορά το νομικό συμβούλιο του ΥΥΚΑ δεν μπορεί να γνωμοδοτήσει διότι είναι καθαρά ζήτημα Υπουργείου Οικονομικών και Λογιστήριο του κράτους. Αν κάποιος πρέπει να ερωτηθεί είναι η νομική υπηρεσία του Υπουργείου Οικονομικών κι όχι του ΥΥΚΑ. Να θυμίσω πως οι προσωποπαγείς είναι νεοσύστατες θέσεις ειδικότητας που δημιουργούνται με την υπογραφή του Υπουργού Υγείας. Πως από τον Δεκέμβρη μέχρι το Φλεβάρη δεν εστάλησαν εγκαίρως στο υπουργείο Οικονομικών; Φαίνεται ως δικαιολογία και μετακυλούν το πρόβλημα αλλού... Αν θέλουν να λύσουν το πρόβλημα πρέπει να εκδώσουν απόφαση παράτασης που να απευθύνεται στο υπουργείο Οικονομικών έτσι ώστε να λυθεί το πρόβλημα. Πρέπει να καταλάβουμε ότι το πρόβλημα είναι όλων των ιατρών.. α) για τους υπηρετούντες (εντατικοποιείται η δουλειά) και β) για τους αναμένοντες την έναρξη ειδικότητας αφού αυξάνεται κατά 1.5 έτος η αναμονή... Τέλος είναι σημαντική η παρουσία όλων των ειδικευόμενων την Τετάρτη στις 12.30 μμ στο συλλαλητήριο ΟΕΝΓΕ-ΟΛΜΕ που θα γίνει στα Προπύλαια... http://drtsili.blogspot.com/2011/03/geianet.html\ntopic απάντησε σε dr tSiLi στο kolokotronis σε Ειδικότητα στην Ελλάδα\nΑν υπάρχει τρόπος με την κλινική εξέταση να μου αποκλείσεις το αιμορραγικό εγκεφαλικό να μου την πεις και εμένα συνάδελφε να την μάθω... Αν με την αμυλασαιμία μπορείς να μου αποκλείσεις άλλες παθήσεις οξείας κοιλίας να το κάνεις (το λέω γιατί ζητάνε σε αμυλασαιμία οι αξονιστές μετά 3μερου για καλύτερη απεικόνιση της βλάβης του παγκρέατος) Δεν αναφέρομαι γενικά... τα λέω για τον εν λόγω κύριο ... Αντισυναδελφικός... ήμουν εκεί το 2003... Μέχρι και συγγενικό μου πρόσωπο πήρα και μου είπε να κάνει την αξονική εγκεφάλου με ραντεβού... είχε αιμορραγικό τελικά... Δεν πηγαίναμε μόνοι μας στον ιδιώτη... Εκείνος μας έδιωχνε... Λες και ήταν δικό του το μαγαζί... Μην με φουντώνετε....\nΤο κόμπλεξ του εργαστηριακού... Να επιλέγει αυτός σε ποιούς και πότε πρέπει να κάνει τον έλεγχο... Το επείγον ή μη είναι υπόθεση του κλινικού ιατρού... Ο εργαστηριακός απλά εκτελεί... Άλλος έχει την ευθύνη του περιστατικού... Εκ του ασφαλούς πολλά μπορώ να πω...


Το ψάρεμα, η απόλυτη ελευθερία | Η ΚΑΘΗΜΕΡΙΝΗ\nΠέρασαν αρκετές ώρες χωρίς να το καταλάβω. Και τώρα που το ξαναθυμάμαι, δεν πρέπει να τσίμπησε καθόλου. Ειλικρινά, ούτε που το πρόσεξα...\n10 Σεπτεμβρίου, 2018 10.09.2018 • 08:28\nΔεν γνωρίζεις τον Σώτο; Είναι διάσημος. Είναι σούπερ σταρ, ο Τζάστιν Μπίμπερ στον χώρο του ερασιτεχνικού ψαρέματος. Τα βιντεάκια του στο YouTube φτάνουν το μισό εκατομμύριο views».\nΕνιωσα αμήχανα με την έκπληξη του φίλου μου όταν δήλωσα άγνοια για το φαινόμενο Sotos και το κανάλι του Sotovasi με μότο «Η αγάπη για τη θάλασσα και το ψάρεμα στην οθόνη σας». «Δεν ήξερα ότι ψαρεύεις», του είπα. «Μα δεν ψαρεύω. Και ούτε έχω σκοπό να ασχοληθώ. Αλλά μου προσφέρουν μεγάλη απόλαυση αυτά τα βίντεο…» ήταν η απάντηση που πήρα.\nΜια μέρα των διακοπών μου θυμήθηκα τη συζήτησή μας και, καθώς είχα μπει σε διάθεση να καταναλώσω οτιδήποτε μπορούσε να με στείλει όσο πιο μακριά γινόταν από την καθημερινότητα, γκούγκλαρα Sotovasi.\nΠαρακολούθησα ψαρέματα κυνηγού με spinning και σχεδόν ένιωσα τη συγκίνηση του ψαρά όταν το έπιασε – ψάρι δυνατό και επιθετικό, δεν το πιάνεις εύκολα, ούτε και παραδίνεται χωρίς μάχη. Εμαθα πώς γίνεται το παραγάδι, ποιος είναι ο πιο σωστός τρόπος για να πιάσεις καλαμάρια, πώς φτιάχνεις αρματωσιές και σιλικονούχα δολώματα, πέρασαν από μπροστά μου λυθρίνια, μαγιάτικα, διάφορα ψάρια που βγήκαν από το δόλωμα και ρίχτηκαν πάλι στη θάλασσα, στη λογική το «πιάνω και απελευθερώνω», τα αφήνω να μεγαλώσουν αν είναι μικρά. Διάβασα πολλά σχόλια, ενθουσιώδη τα περισσότερα, ανθρώπων που δεν ασχολούνταν απαραίτητα με το ψάρεμα, τουλάχιστον αυτό κατάλαβα, απολάμβαναν όμως αυτό που παρακολουθούσαν, την ηρεμία, τον παφλασμό της θάλασσας, το πρωί, το απόγευμα, τη νύχτα. Ταυτίζονταν με τον ψαρά, που μόνος του σε μια βάρκα ζούσε την απόλυτη ελευθερία, περιμένοντας το ψάρι να τσιμπήσει. «Το ψάρεμα είναι η απόλυτη ελευθερία. Να πηγαίνεις πάνω – κάτω, περιμένοντας το ψάρι να τσιμπήσει και να ξεδιψάς στις πηγές. Να είσαι εντελώς μόνος για μία ώρα, για λίγες ημέρες, για λίγες εβδομάδες, είναι αυτό που πάντα αποζητούσα στη ζωή… Να τι πιστεύω πως είναι ελευθερία, γράφει στο εξαιρετικό βιβλίο του «Μια ζωή ψαρεύοντας» (εκδ. Ικαρος) ο Οτα Πάβελ.\nΛίγες ημέρες μετά βρέθηκα σε ένα βραχάκι με μια πετονιά στο χέρι. Ημουν σίγουρη ότι τα είχα κάνει όλα λάθος. Ηταν λάθος η ώρα, ο τρόπος που είχα δολώσει, το δόλωμα, που μάλλον βγήκε από το αγκίστρι πριν καν η πετονιά πέσει στο νερό, ίσως και το σημείο που επέλεξα να καθίσω, αν και ήταν πανέμορφη η θέα από κει και σχεδόν δεν ακουγόταν τίποτα. Πέρασαν αρκετές ώρες έτσι χωρίς να το καταλάβω. Και τώρα που το ξαναθυμάμαι, δεν πρέπει να τσίμπησε καθόλου. Ειλικρινά, ούτε που το πρόσεξα…


Nonews-NEWS: «Μάς έσωσε κύριε πρόεδρε με ληστεία ζωής»...\nδικηγόρος της Αλτερ Εγκο αν θα φαλίριζε η επιχείρηση προτού μας "σώσει" ο Μαρινάκης. Του απαντώ ότι εγώ δεν έχω λόγο να αμφισβητήσω έναν αξιοπρεπή κύριο που έλεγε ότι έχει 20 εκατομμύρια στ' αμπάρια κάποιου πλοίου.\nΚι ότι η Αλτερ Εγκο πήρε τα ίδια γραφεία, μέιλ, υπολογιστές, ανθρώπους -εκτος από μένα κι άλλους 20 περίπου που ήμασταν πιο καλά παιδιά- τους υποχρέωσε να υπογράψουν μια λεόντειο σύμβαση με τα μισά λεφτά, να δουλεύουν Κυριακές τσάμπα, να μπορεί να τους κάνει ο,τι θέλει, οπότε θέλει, χωρίς να αναγνωρίσει καν προϋπηρεσίες ως και 35 χρόνια.\nΣχεδον σαν ασκούμενους δηλαδή, συναδέλφους στα πρόθυρα σύνταξης. Και χωρίς να έχει πάρει κανείς μας ακόμα αποζημίωση ούτε τους χρωστούμενους μισθούς, είτε αυτοί που έμειναν, είτε όσοι έφυγαν.\nΌχι κύριε Πρόεδρε, δεν είναι διάδοχο σχήμα επιχείρησης, αλλά ληστείας της ζωής και του μόχθου δεκαετιών, εκατοντάδων ανθρώπων. Και καλά όσοι υπήρξαν -ή εξελίχθηκαν μετά- σε παρατρεχάμενους. Πάντα οι σφουγγοκωλάριοι, υπόγεια είτε με τρόπους που ξέρουν αυτοί, θα τα βρουν με την εκάστοτε υπηρεσία.\nΑλλά για τους ανθρώπους που ξερω μια ζωή και τους ρουφήξε ο μπαταχτσης της Ελβετίας τις ζωές τους κανονικά, όχι κύριε πρόεδρε, τι διάδοχο σχήμα, αστειεύεστε; Απλά είδε φως ο εντερπρενερ, μπήκε, βρήκε φτηνό μαγαζί γωνία και τσάμπα υπαλλήλους και το πήρε. Μας έσωσε κύριε πρόεδρε! Αχ ξέχασα, εμένα όχι, αλλά να σας πω κατι; Καλύτερα.\n**Aπό το facebook του δημοσιογράφου Νίκου Μάστορα


Η Βάσω Λασκαράκη επέλεξε το ιδανικό πανωφόρι για την εποχή! | fthis.gr\nΗ Βάσω Λασκαράκη επέλεξε το ιδανικό πανωφόρι για την εποχή!\nΤρίτη 27 Αυγούστου 2019, 11:10\n- Τελευταία ενημέρωση: 26/08/2019, 20:14\nΌσο ακόμα οι μέρες είναι ηλιόλουστες, τα καλοκαιρινά outfits κατέχουν θέση στην ντουλάπα μας. Παρόλα αυτά τα μελτέμια, αλλά και η μικρή πτώση της θερμοκρασίας το βράδυ επιβάλλουν πανωφόρι, ένα σαν της Βάσως Λασκαράκη.\nΤα kimono-jackets είναι ένα πάντρεμα των δύο παραπάνω. Πιο κομψά από τα kimono της παραλίας, όμως πιο ανάλαφρα από τα σακάκια που φοράμε στο γραφείο. Είναι η ιδανική επιλογή για αυτή την εποχή, μιας και μετράμε αντίστροφα τις τελευταίες μέρες του καλοκαιριού.\nΒάσω Λασκαράκη: Τρολάρει τον Λευτέρη Σουλτάτο στο instagram\nΒΑΣΩ ΛΑΣΚΑΡΑΚΗ ΣΑΚΑΚΙ\nΒΑΣΩ ΛΑΣΚΑΡΑΚΗ ΝΤΟΥΛΑΠΑ\nΜπρίτνεϊ Σπίαρς: H στιγμή που σπάει το πόδι της ενώ χορεύει (βίντεο)\nΥπεβλήθη σε χειρουργείο η Μάρθα Καραγιάννη: Όλα τα νέα για την κατάσταση της υγείας της


«Καθάρισε» από το ημίχρονο το ντέρμπι στη Μασσαλία η Παρί! | Goal News Cy\nGOAL«Καθάρισε» από το ημίχρονο το ντέρμπι στη Μασσαλία η Παρί!\n«Καθάρισε» από το ημίχρονο το ντέρμπι στη Μασσαλία η Παρί!\nΜε μια σοβαρή και άκρως αποτελεσματική εμφάνιση, η Παρί Σεν Ζερμέν πήρε το «κλάσικο» επί της Μαρσέιγ, φεύγοντας με το διπλό από το «Βελοντρόμ» (2-0), στο πλαίσιο της 24ης αγωνιστικής της Ligue 1.\nΈτσι, η ομάδα του Μαουρίτσιο Ποτσετίνο επέστρεψε στις νίκες μετά την ήττα από τη Λοριάν (3-2) και παρέμεινε στο κυνήγι της πρωτοπόρου Λιλ, ούσα στο -3 από την κορυφή. Από την άλλη, οι Μασσαλοί έδωσαν συνέχεια στις προβληματικές εμφανίσεις του, καθώς έμειναν για πέμπτη διαδοχική αγωνιστική μακριά από το τρίποντο.\nΟι Παριζιάνοι, ήλεγξαν τον ρυθμό από την αρχή του αγώνα, «καθαρίζοντας» ουσιαστικά την υπόθεση νίκης από το πρώτο κιόλας μισάωρο του αγώνα. Συγκεκριμένα, στο 9′, ο Εμπαπέ άνοιξε το σκορ με εντυπωσιακό τρόπο, καθώς σε αντεπίθεση της Παρί, ο Γάλλος φορ διένυσε ταχύτατα όλο το γήπεδο, και με τον Ντι Μαρία να του δίνει την ασίστ έκανε το 0-1.\nΣτο 24′, ήταν η σειρά του Μάουρο Ικάρντι να γράψει το όνομά του στον πίνακα των σκόρερ, με γυριστή κεφαλιά. Στη συνέχεια, οι φιλοξενούμενοι είχαν μερικές καλές στιγμές να διευρύνουν το προβάδισμά τους.\nΗ Μαρσέιγ είχε και αυτή δύο καλές στιγμές στο δεύτερο ημίχρονο, ωστόσο δεν μπόρεσε να ξαναμπεί στο ματς, ολοκληρωνοντας μάλιστα τον αγώνα με δέκα μετά την απευθείας αποβολή του Παγιέτ για επικίνδυνο μαρκάρισμα στις καθυστερήσεις του αγώνα.\n(48′, 56′ Λαμπόρντ, 61′ Σαβινιέρ, 90+1′ Σκούλετιτς-5′ Κουλιμπαλί, 88′ πεν. Κονατέ)\n(9′ αυτ. Ντούμπια, 17′ Μαολίντα, 83′ Γκουιρί)\n(23’Ντοξ, 32′ Φέρχατ, 81′ Ελίασον-3′, 12′, 62′ Γκολόβιν, 77′ Βόλαντ)\n(14′ αυτ. Μπογιέ)\n(9′, 83′ Ντέιβιντ)\nΜαρσέιγ-Παρί Σεν Ζερμέν 0-2\n(9′ Εμπαπέ, 24′ Ικάρντι)


Oh, So Chic! - 93/95 - Ο,τι συμβαίνει στη μόδα τώρα (και έχει σημασία)\nΣτο Μιλάνο με το Zara\nΌμορφη μετά τα 40: Τα πιο χρήσιμα tips για το καλοκαίρι\nΚαλοκαίρι 2018: Tα 8 αγαπημένα μου κομμάτια από ελληνικά fashion brands\nΣτο media event της Ancient Kallos για την παρουσίαση της νέας συλλογής Syko\nΣτυλ μετά τα 40: Οι πιο εύκολες και βολικές τάσεις της μόδας για το 2018\nΌμορφη μετά τα 40: Tα πιο χρήσιμα tips για όταν πέφτει η νύχτα\nΣτο Μιλάνο με την Acqua di Parma ή πού να πας για να περάσεις αξέχαστα στην Ιταλική πόλη\nΚαλοκαίρι 2018: Tα 7 αγαπημένα μου κομμάτια από ελληνικά fashion brands - Oh, So Chic! στο Όμορφη μετά τα 40: Τα πιο χρήσιμα beauty hacks\nΚαλοκαίρι 2018: Tα 7 αγαπημένα μου κομμάτια από ελληνικά fashion brands - Oh, So Chic! στο Πρόσκληση σε black tie: Τι φοράμε;\nΚαλοκαίρι 2018: Tα 7 αγαπημένα μου κομμάτια από ελληνικά fashion brands - Oh, So Chic! στο Στο media event της Ancient Kallos για την παρουσίαση της νέας συλλογής Syko\nΌμορφη μετά τα 40: Τα πιο χρήσιμα tips για το καλοκαίρι - Oh, So Chic! στο Στυλ μετά τα 40: Οι πιο εύκολες και βολικές τάσεις της μόδας για το 2018\nΟμορφιά μετά τα 40: Τα πιο χρήσιμα tips για το καλοκαίρι - Oh, So Chic! στο Στυλ μετά τα 40: Οι πιο εύκολες και βολικές τάσεις της μόδας για το 2018\nPreview: Εδώ είμαστε Bally\nH Nak και η υπέροχη Μαρία Ξυτάκη (φυσικά ντυμένη head to toe με Bally) μας κάλεσαν να πάρουμε πρώτες μια γεύση από τη συλλογή Bally για την ερχόμενη σεζόν. Κάτι αρκετό από μόνο του για να προκαλέσει αναστάτωση στη μέση style editor, αλλά υπήρχαν και άλλες φοβερές εκπλήξεις.\nΠρος το παρόν, βλέπουμε την νέα Bally it-bag για το φθινόπωρο. Έχει το (ελληνικότατο) όνομα Ionia και θα υπάρχει σε τρεις βερσιόν: από άψογο μαλακό δέρμα, σουέντ και λουστρίνι.\nΑυτή είναι η Zairat-E του οίκου Bally. Προσοχή: Το δέρμα στρουθοκαμήλου είναι SOS για την ερχόμενη σεζόν (από Σεπτέμβριο θα εξεταστείτε όλες) ως η επόμενη μεγάλη τάση μετά το κροκό.\nΚαι τώρα ας μιλήσουμε για παπούτσια: Ένα υπέροχο ζευγάρι Bally…\n…Ο Stuart ξαναχτυπά (ετοιμαστείτε να δείτε αυτή τη γόβα στα πόδια πολλών σταρ)…\n…Και μιλώντας για αυτές, ιδού το περιβόητο Vicini shoe boot της Gwyneth Paltrow που έχει κάνει τους πάντες ήδη να παραμιλούν.\nΌλες ξέρουμε και αγαπάμε τα clutches της Rodo, ευκαιρία να δούμε και τα παπούτσια της.\nΠερισσότερες νέες αφίξεις: Εδώ έχουμε ένα χαρακτηριστικότατο δείγμα της ισπανικής φίρμας Vialis – intellectual αλλά και fashion τσάντες είναι η ειδικότητά της.\nΚαι εδώ έχουμε κάτι με πολλή αγάπη από την Donatella. Συμπέρασμα: Ακόμη δεν έχουμε πάει διακοπές και ήδη λαχταράμε να έρθει το φθινόπωρο…\nPREVIEW, STAR PIC(K)S, ΤΣΑΝΤΟ-ΣΥΝΑΓΕΡΜΟΣ, ΦΘΙΝΟΠΩΡΟ '08\nChic boutique: Frock n’ Roll\nKάναμε επίσκεψη στο μαγαζί με τα πιο δελεαστικά είδη στα βόρεια προάστεια. Καλώς ήλθατε στο Frock n’Roll.\nΗ ιδιοκτήτριά του, η Δημήτρια, ειδικεύεται στα ευκολοφόρετα στράπλες (από την εποχή που μαζί με την Εφη υπέγραφαν τα Any Wish? και είχαν κάνει το μεγάλο και αξέχαστο hit της σφηκοφωλιάς). Στη νέα της σειρά, White*DLight, έχει σχεδιάσει τα στράπλες της φωτογραφίας που τα ονομάζει Irina L. προς τιμήν ενός αγαπημένου της style icon και πασίγνωστου μοντέλου (ο νοών νοείτο). Θα τα βρείτε σε πάρα πολλά χρώματα και κοστίζουν 135 ευρώ.\nΣτο Frock n’ Roll η Δημήτρια έχει μαζέψει και άλλα φοβερά και τρομερά ρούχα και αξεσουάρ από έλληνες και ξένους σχεδιαστές και γνωστά brands (καθόλου πανάκριβα όλα αυτά). Αναμεσά τους και οι τέλειες οικολογικές τσάντες Madame Mo της φωτογραφίας που μπαίνουν σε μια θηκούλα τόση δα (25 ευρώ).\nΚαι εννοείται ότι το Frock είναι ιδανικό για τον ανεφοδιασμό πριν τις διακοπές, με πληθώρα μαγιό Cia Maritima (γύρω στα 70 ευρώ) και καφτάνια, τυνίκ, sundresses, τα πάντα για την βαλίτσα.\nFROCK N’ ROLL: ΒΑΡΝΑΛΗ 4Α, XΑΛΑΝΔΡΙ, ΤΗΛ. 210- 6842854\nHot Spot: Serendipity\nΛονδρέζικο look και νεοϋορκέζικα ευρήματα: Ο καλύτερος συνδυασμός σε ένα από τα αγαπημένα μας fashion spots, το Serendipity. Φανταστικά όπως πάντα τα μπιζού του Kenneth Jay Lane…\n… Τα μενταγιόν από πλέξιγκλας (check out την τιμή)…\n…Οι τσάντες-φάκελοι του φοβερού label Thomas Wylde (με σήμα την glamorous νεκροκεφαλή) και οι μπαμπού κρίκοι που φοράει η Kim Cattrall ως Samantha στην ταινία Sex and the City (κοστίζουν μόλις 28 ευρώ).\nΑνάμεσα στη μεγάλη γκάμα αξεσουάρ της Patricia Field ξεχωρίζει αναπόφευκτα ο magazine φάκελος με θέμα «η Barbie στο Παρίσι».\nSerendipity: Παπαφλέσσα 16, Ν. Ψυχικό, τηλ. 210-6742302\nOH SO CHIC BOUTIQUES, STAR PIC(K)S, ΕΥΡΗΜΑΤΑ, ΟΙ ΕΜΜΟΝΕΣ ΜΑΣ, ΤΣΑΝΤΟ-ΣΥΝΑΓΕΡΜΟΣ\nΦόρεσε πάλι Dior\nΆλλη μία εμφάνιση της πρώτης κυρίας στο γνωστό «chic πλην τίμιο» στυλ που μας έχει συνηθίσει τον τελευταίο καιρό.\nΗ Carla Bruni Sarkozy συνεχίζει να διχάζει το κοινό για το αν θα πρέπει κάποια στιγμή να φορέσει και κανένα τακούνι. Επίσης συνεχίζει να φοράει Dior. Στην πρόσφατη επίσκεψη του προεδρικού ζεύγους στο Ισραήλ επέλεξε ένα σεμιζιέ του οίκου, που την ντύνει σταθερά στις υποχρεώσεις της, και το συνδύασε με την τσάντα Βabe και χρυσά σανδάλια, όλα Dior.\nDIOR, FASHION NEWS, STAR PIC(K)S\nΟλόφρεσκια άφιξη στο Κολωνάκι η μπουτίκ Coach, το «σπίτι» ενός αμερικανικού οίκου δερμάτινων ειδών με μεγάλη ιστορία στο αντικείμενο (κλασικός εκπρόσωπος του αμερικανικού design από το 1941) και πολλές σταρ που δηλώνουν φαν.\nΣτην είσοδο, σκίτσα κομψών γυναικών σε βάζουν αμέσως στο oh, so chic κλίμα.\nΕδώ έχουμε άλλο ένα illustration – πρόκειται για την Bleeker, μια από τις it-bags της Coach (και αγαπημένο κομμάτι της Mandy Moore). Τα σκίτσα της μπουτίκ έχει φιλοτεχνήσει ο Reed Krakoff, καλλιτεχνικός διευθυντής του οίκου (και αντιπρόεδρος του CFDA, του συλλόγου αμερικανών σχεδιαστών μόδας παρακαλώ).\nΦυσικά, οι τσάντες μοιάζουν ακόμη πιο λαχταριστές «ζωντανές».\nΤο ιδανικά επεξεργασμένο δέρμα αποτελεί σήμα-κατατεθέν των δημιουργιών Coach.\nΠολύ όμορφη βρήκαμε και τη συλλογή παπουτσιών…\n…Και τα βραχιόλια με σμάλτο.\nΩραίες οι προτάσεις και για τις fans των logos, που δεν τους αρέσει να κρύβονται πίσω από το (περιποιημένο με άψογο γαλλικό μανικιούρ) δάχτυλό τους και θέλουν να φοράνε τα πράγματα με τ’ όνομά τους.\nCoach: Τσακάλωφ 28, Κολωνάκι.\nCOACH, OH SO CHIC BOUTIQUES, STAR PIC(K)S, ΤΣΑΝΤΟ-ΣΥΝΑΓΕΡΜΟΣ\nΤο δεύτερο βιβλίο μας μετά το «Oh, so chic! Απλοί κανόνες για τέλειο στυλ» εμφανίστηκε χτες για πρώτη φορά στην τηλεόραση, στον ΑΝΤ1. Εδώ βλέπετε ένα προσχέδιο στα χέρια της Σοφίας Αλιμπέρτη, η οποία ενθουσιάστηκε με το βιβλίο και το περιεχόμενό του μαζί με τις υπόλοιπες καλεσμένες της εκπομπής της. Το δεύτερο μέρος του «Oh, so chic» θα κυκλοφορήσει το Σεπτέμβριο, έχει θέμα τα αξεσουάρ και ο τίτλος του είναι «Chic 2 Chic: Απλά προσθέστε αξεσουάρ». Την τέλεια εικονογράφηση (της οποίας μια πρώτη γεύση παίρνετε από το εξώφυλλο) έχει επιμεληθεί ο Κωνσταντίνος Βραζιώτης.\nΕίδαμε τα έργα βιτρίνας (με την καλή έννοια) της Lacoste στο Notos Galleries. Οι διαδραστικές βιτρίνες της οδού Αιόλου ήταν ένα από τα πιο όμορφα happening που έχουμε δει τον τελευταίο καιρό στην Αθήνα και ένας πρωτότυπος τρόπος να γιορταστούν τα 75 χρόνια της Lacoste. Για την ίδια επέτειο, η Lacoste κυκλοφορεί μια ειδική συλλογή, από την οποία ξεχωρίζουμε το λευκό φόρεμα που δένει πίσω στο λαιμό και που φοράει η κοπέλα της φωτογραφίας.\nΜόνο στο Notos Galleries, θα βρείτε αυτό το συλλέκτικό sneaker της Lacoste που επίσης κυκλοφορεί με αφορμή την επέτειο. Το συγκεκριμένο σχέδιο είχε λανσαριστεί το 1963 από την Lacoste. Φέτος κυκλοφορεί σε τρία έντονα χρώματα για γυναίκες (κίτρινο, πορτοκαλί και φούξια) και σε μια εκπληκτική, ρετρό, δίχρωμη λευκή-μπλε εκδοχή για τους άντρες.\nΤο φόρεμα και το κόσμημα\nΑυτές τις μέρες, το ερώτημα που καίει πιο πολύ και από το σαραντάρι της θερμοκρασίας είναι το εξής: «Τι φόρεμα να πάρω για τον γάμο / βαφτίσι / κι άλλο γάμο / ακόμη ένα βαφτίσι»; Κατεβήκαμε τα σκαλιά του αγαπημένου μας Underground στο Κολωνάκι ψάχνοντας απαντήσεις και βρήκαμε πρώτο-πρώτο ένα μεταξωτό ροζ φόρεμα με μαύρες λεπτομέρειες.\nΜετά βρήκαμε κι άλλο ένα. Σε πολύ καλή τιμή, εννοείται, γιατί τα events είναι πολλά.\nΕδώ έχουμε κάτι πιο βαρύ, αυτοκρατορικό και luxurious, πάντα με την καλή έννοια. Η Πέρη δοκίμασε αυτό το φόρεμα συνδυάζοντας με οικονομικά αξεσουάρ (ενδεικτικά αναφέρουμε ότι αυτό το σούπερ κολιέ τιμάται στα 40 ευρώ).\nΑν θέλετε κάτι πιο δροσερό και νησιώτικο, ένα σατέν μάξι με το σωστό κολιέ θα κάνει αίσθηση.\nΚάτι επίσης για event νησιωτικού τύπου, με ακόμη πιο rich hippie διάθεση.\nΕδώ έχουμε και κάτι πιο νεανικό / ανάλαφρο: grecian μίνι φόρεμα με nu-rave αξεσουάρ.\nΚι εδώ έχουμε ένα απλό, υπέροχο και οικονομικό κολιέ, το οποίο μπορεί να μεταμορφώσει το φόρεμα που ήδη υπάρχει στην ντουλάπα.\nUnderground: Σκουφά 35, Κολωνάκι, τηλ. 210-3640734\nή αν σας βολεύει στην Κηφισιά: Κυριαζή 14-16, τηλ. 210-8016144\nOH SO CHIC BOUTIQUES, ΔΙΑΔΡΟΜΕΣ ΣΤΗΝ ΠΟΛΗ, ΕΥΡΗΜΑΤΑ, ΟΙ ΕΜΜΟΝΕΣ ΜΑΣ\nChic Boutique Βορείων Προαστείων\nΗ βιτρίνα μιας από τις πιο όμορφες και επιλεκτικές μπουτίκ του Νέου Ψυχικού, του Matchbox.\nΗ βιτρίνα σε προδιαθέτει για καλόγουστες επιλογές. Στο εσωτερικό οι θησαυροί είναι πολλοί, ανάμεσά τους και αυτό το φόρεμα του Tony Cohen, του ολλανδού σχεδιαστή που έχει κατακτήσει Μανχάταν, Λος Αντζελες, Παρίσι και βάλε. Ειδικότης του, αυτά τα εκπληκτικά «uptown tribal» φορέματα που στολίζει με ασύμμετρες πέτρες, κρυμμένες σε ύφασμα.\nΜια από τις βασικές αιτίες που το Matchbox μας κάνει να το επισκεπτόμαστε συχνά είναι το ότι φέρνει τις συλλογές Vanessa Bruno (είναι η τσάντα της φωτογραφίας) και Vanessa Bruno Athe (η δεύτερη σειρά της πρώτης, αν με εννοείτε), που είναι δύο γαλλικά label, ότι πρέπει για επενδύσεις που δεν στοιχίζουν μικρές περιουσίες. Και αυτά είναι ελάχιστα από όσα κρύβει το Matchbox.\nΚηφισίας 292-294, εμπορικό κέντρο Ψυχικού, Ν. Ψυχικό, τηλ. 210-6745717\nTι κρατάει η Longoria\nH Εva είναι νοικοκυρά αλλά δεν είναι ποτέ σε απόγνωση. Ξέρει καλά τι της πηγαίνει και πάντα εμφανίζεται άψογη. Μόλις την είδαν στο Παρίσι να κρατά αυτή την τσάντα με το υπέροχο χρώμα. Ποιά είναι; Η τσάντα 36Hours του οίκου Gerald Darel, για να μην αναρωτιέστε.\n© 2018 nest media, All Rights Reserved


Όσα πρέπει να ξέρω για τη διπολική διαταραχή\nΗ διπολική διαταραχή, μέχρι πρότινος γνωστή ως μανιοκατάθλιψη, είναι μια κατάσταση που επηρεάζει τη διάθεση του ατόμου. Χαρακτηρίζεται από συχνές και απότομες αλλαγές στη διάθεση πηγαίνοντας από το ένα άκρο στο άλλο. Όσοι πάσχουν από διπολική διαταραχή, βιώνουν περιόδους που χαρακτηρίζονται ως καταθλιπτικές, με κύριο χαρακτηριστικό την κακή διάθεση και τον λήθαργο, ενώ από την άλλη μπορεί να βιώνουν περιόδους μανίας, στις οποίες αισθάνονται πολύ ανεβασμένοι ψυχολογικά και υπερκινητικοί. Ένας στους 100 θα διαγνωστεί με διπολική διαταραχή κάποια στιγμή στη ζωή του. Αυτό το ...\nΗ κοινωνική φοβία παρουσιάζεται περίπου στο 13% του πληθυσμού συνήθως στην παιδική και προεφηβική ηλικία αλλά σπάνια, μπορεί να κάνει την εμφάνισή της μετά τα 25 έτη. Αναφέρεται στον χρόνιο και επίμονο φόβο του ατόμου ότι θα γίνει ή είναι ήδη το επίκεντρο της κριτικής των άλλων ή ακόμα και το άτομο στο οποίο έχουν στρέψει τα βλέμματά τους όλοι. Τα άτομα που υποφέρουν από κοινωνική φοβία αισθάνονται συνεχώς ότι οι γύρω τους τους σχολιάζουν με αρνητικό τρόπο, κάτι που τελικά οδηγεί σε ...\nΗ Κοινωνική Φοβία, ή αλλιώς η Διαταραχή Κοινωνικού Άγχους (ΔΚΑ) είναι μια ιδιαίτερα διαδεδομένη αγχώδης διαταραχή. Η Κοινωνική Φοβία διαφέρει από την απλή ντροπαλότητα ή συστολή που μπορεί να αισθάνεται κάποιος σε κοινωνικές καταστάσεις αλλά και κατά την επαφή του με άλλους ανθρώπους, καθώς το άτομο με ΔΚΑ βιώνει κατά πολύ εντονότερο άγχος, καταφεύγει σε αποφυγές και το άγχος του φαίνεται να μη μειώνεται με την σταδιακή έκθεσή του στο ερέθισμα. Πέρα από τα ψυχολογικά συμπτώματα υπάρχουν και διάφορα σωματικά συμπτώματα όπως εφίδρωση, ...\nΜήπως πάσχω από ιδεοψυχαναγκαστική διαταραχή;\n«Η ζωή μου είναι ένα μαρτύριο. Ζω με το πρόβλημα τα τελευταία 7 χρόνια… Πλένω καθημερινά τα χέρια μου 40 φορές. Ούτε μια λιγότερη, ούτε μια περισσότερη. Νιώθω ότι αν δεν το κάνω θα κολλήσω κάποιο μικρόβιο. Πολλές φορές τα χέρια μου ματώνουν από το πλύσιμο και τα καθαριστικά… Καταλαβαίνω ότι είμαι παράλογος αλλά δεν μπορώ να το σταματήσω… Χρειάζομαι βοήθεια» Αυτές ήταν οι πρώτες του λέξεις όταν κάθισε απέναντί μου. Ήταν ένας φανερά βασανισμένος άνθρωπος. Μετά από 45 λεπτά τα συμπεράσματα είχαν βγει. ...


Εξπρές Δίαιτα πριν τις γιορτές: χάστε βάρος παραμένοντας υγιείς - Δίαιτα και βάρος - Υγεία - Διατροφή - Woman-Life\n20:15 Καλωσόρισες Επισκέπτης\nΗ διατροφολόγος Marla Heller έχει δημιουργήσει μια δίαιτα που όχι μόνο μειώνει το βάρος (μέσα σε δύο εβδομάδες μπορείς να χάσεις κατά μέσο όρο 2,5 κιλά), αλλά και βελτιώνει την κατάσταση του οργανισμού: γίνεται η αποκατάσταση του μεταβολισμού, βελτιώνεται η χώνεψη της τροφής και η λειτουργία της καρδιάς.\nΗ δίαιτα ονομάζεται DASH. Τοποθετείται ως διατροφή η οποία βοηθά στην αντιμετώπιση της υπέρτασης. Ωστόσο, η Δρ. Heller προειδοποιεί: η δίαιτα αυτή δεν έχει καμία σχέση με τις ιατρικές πράξεις και δεν μπορεί να αντικαταστήσει την γνωμάτευση του γιατρού σας. Δημιουργήθηκε μόνο για την πρόληψη.\nΣύμφωνα με την διατροφολόγο, δεν θα χρειαστεί να προβείτε σε κουραστική καταμέτρηση θερμίδων και δε θα σπάτε το κεφάλι σας για το πώς να μειώσετε την ποσότητα του λίπους που καταναλώνετε. Όλα είναι πολύ πιο εύκολα. Η δίαιτα χωρίζεται σε δύο στάδια. Ο στόχος του πρώτου - η βελτίωση του μεταβολισμού, και του δεύτερου - η αποκατάσταση του μεταβολισμού.\n► Στάδιο 1ο\nΔιαρκεί δύο εβδομάδες, κατά τις οποίες η διατροφολόγος συνιστά να αποφύγουμε εντελώς: ψωμί, ζάχαρη και φρούτα. Αντί γι' αυτά να επιλέξουμε τροφές πλούσιες σε πρωτεΐνες όπως: κρέας, ψάρι, τυρί με χαμηλά λιπαρά, αυγά, φασόλια, φακές και ξηρούς καρπούς. Πρώτον – θα χωρτάσετε, δεύτερον - θα μειωθούν τα σνακ σας.\nΕπίσης, σημαντικό είναι να αποφύγετε τρόφιμα που περιέχουν άμυλο, δηλαδή, πατάτες, ζυμαρικά και ρύζι. Τα υπόλοιπα λαχανικά επιτρέπεται να φάτε σε οποιαδήποτε ποσότητα. Ειδικά συνιστάται: αβοκάντο, ελαιόλαδο και λιπαρά θαλασσινά ψάρια.\n"Πιστέψτε με, - λέει η Marla Heller - και χωρίς ψωμί θα αισθάνεστε χορτάτοι".\nΧωρίς γλυκά και άμυλο, σε σύντομο χρονικό διάστημα, ο οργανισμός θα αρχίσει να λειτουργεί σαν ρολόι, θα βελτιωθεί ο μεταβολισμός και θα αυξηθεί η ενέργειά σας. Νομίζω πως αυτά για αρχή θα είναι ένα καλό αποτέλεσμα.\n► Στάδιο 2\nΑπό την 15η ημέρα, στη διατροφή μπορούν να προστεθούν: ψωμί ολικής αλέσεως και φρούτα. Στο σημείο αυτό, σύμφωνα με την δρ. Heller, η μέση σας ήδη θα έχει χάσει πόντους. Αλλά για να διατηρήσουμε υγιή μεταβολισμό, πρέπει πάντα να προσέχουμε τι τρώμε.\nΣύμφωνα με την δρ. Heller, μέσα σε δύο μήνες μπορείτε να χάσετε από 5 μέχρι 15 κιλά! Ωστόσο, τα αποτελέσματα είναι απολύτως προσωπικά και διαφέρουν από άτομο σε άτομο.\nΈξι συμβουλές της Marla Heller\n1. Τρώτε τρία γεύματα την ημέρα. Να καταφεύγετε σε σνακ μόνο μετά το πρωινό και το μεσημεριανό γεύμα. Μην πεινάτε! Αυτό σημαίνει, μην παραλείπετε κανένα γεύμα.\n2. Γυμναστική. Τζόκινγκ ή σωματικές ασκήσεις το πρωί είναι επιθυμητά σε οποιαδήποτε ηλικία.\n3. Σύμφωνα με την διατροφολόγο, η γιόγκα συμβάλει περισσότερο απ' όλες τις άλλες τεχνικές στην καύση του λίπους. Επίσης, θα σας βοηθήσει να διατηρήσετε σταθερό το επίπεδο σακχάρου στο αίμα.\n4. Πηγαίνετε για ύπνο νωρίς και προσπαθήστε να κοιμάστε αρκετές ώρες. Ο ύπνος είναι το καλύτερο φάρμακο και για την απώλεια περίσσιου βάρους.\n5. Στην αρχή ίσως νιώσετε μείωση της ενέργειάς σας. Μην ανησυχείτε. Σε δύο μόλις εβδομάδες όλα θα πρέπει να αποκατασταθούν από μόνα τους.\n6. Πίνετε πολύ νερό! Ένα – ενάμισι λίτρα την ημέρα είναι κανόνας.\nΚαι τώρα η πιο σημαντική συμβουλή της διατροφολόγου Marla Heller: χαλαρώστε. Μόνο σε κατάσταση ηρεμίας, χωρίς στρες και άγχος, η απώλεια του βάρους θα είναι εύκολη και ευχάριστη. Επιτρέψτε στον εαυτό σας να γίνει λίγο εγωιστής - τουλάχιστον για μια-δυο εβδομάδες, επικεντρωθείτε στην υγεία σας. Τα αποτελέσματα, σύμφωνα με την γιατρό, δε θα αργήσουν να φανούν. Λοιπόν, τι λέτε; Θα δοκιμάσουμε;\n* Marla Heller - Registered Dietitian, holds a Master of Science in Human\nNutrition and Dietetics from the University of Illinois at Chicago (UIC).\nΚατηγορία: Δίαιτα και βάρος | Έγραψε: woman-life (08-12-2012) | Το διάβασαν: 2188